Jesús Echeverría konpositorearen dohaintza\nNafarroako Errege Artxibo Nagusiak dohaintzan jaso du Jesús Echeverría (Iruñea, 1963) konpositorearen funts profesionala, Nafarroako Musikaren eta Arte Eszenikoen Artxiboan sartzeko xedez. Bertan, Nafarroako ondare dokumental musikalaren zati integral gisa gordeko da.\nJarduera handiko konpositorea denez, dohaintza faseetan egituratzen da. Lehenengoa, Nafarroako Artxiboan sortu berri den Jesús Echeverría funtsarekin, bere musika lanaren lagin esanguratsuaren dohaintza izan da. Gainerako ondarea konpositorearen borondatearen arabera ezarrita dagoen funtsean sartuko da, bere musika lanaren egile esanguratsua den jarduerarekin bat etorriz.\nZehazki, dohaintzan eman berri den dokumentazioa prestaketa materialak, ariketak, partiturak, koadernoak, eskuz programak, eskuizkribuak eta bere konposizio garrantzitsuenetako batzuekin lotutako grabaketek osatzen dute; besteak beste: Sonata para clarinete y piano (1985-1987), Ander (1985) y Elegía (1993), Ennea (1998), Estudio para piano. Microformas (1999), Diálogos (1999), Coplas (1999), Reflexiones (2000) eta Diverticello (2014).\nDohaintza akordioaren zehaztapenekin bat etorriz, ondarearen kontserbazioa eta tratamendu teknikoa bermatzeaz gain, Nafarroako Artxiboak bere hedapena sustatzeko konpromisoa hartzen du bitartekaritza kultural eta pedagogikoko jardueren bidez eta ikerketa zientifikoa bultzatzeko.\nKonposizioari eta orkestra zuzendaritzari eskainitako bizitza\nJesús Echeverría Errioxako Orkestra Sinfonikoaren zuzendari titularra da, Nafarroako Orkestra Sinfonikoaren zuzendari elkartua izan eta gero, eta Musikeneko (Euskal Herriko Goi Mailako Musika Zentroa) analisiko irakaslea da.\n23 urte zituela Donostiako Ganbera Orkestra sortu zuen, justu Vienako kontserbatorioan Julius Kalmarrekin orkestra-zuzendaritza ikasteko Gipuzkoako Aldundiaren ikasketarako dirulaguntza bat eskuratu zuenean. 1987an Londreseko Musikaren Errege Akademian sartu zen eta, bertan, orkestra-zuzendaritza ikasi zuen Sir Colin Davis, Colin Metters, George Hurst, John Carewe eta Horst Neuman irakasleekin; gainera, aldi berean, South Hall Memorial Prize saria eskuratu zuen orkestra-zuzendaritzan. Londresen egon zenean Europako Sinfonia sortu zuen.\nKonposizioa ikasi du Agustín González Acilu eta Francisco Escuderoren eskutik, baita izen handiko beste konpositore batzuekin ere, besteak beste, Tomás Marco, Javier Darias, Cristóbal Halffter eta Mauricio Sotelorekin.\nBere ibilbidean zehar, Jesús Echeverríak opera, zarzuela eta musika sinfoniko-korala zuzendu eta grabatu du Espainian, Polonian, Japonian, Letonian, Italian eta Suitzan. 1988an Nafarroako Orkestra Sinfonikoarekin harremana izaten hasi zuen eta urtebete geroago Euskadiko Orkestra Sinfonikoarekin debuta egin zuen. Ondoren, kolaborazio gehiago egingo zituen Espainiako eta nazioarteko hamaika orkestrarekin, adibidez Letoniako Orkestra Filarmonikoarekin eta Errusiako Orkestra Nazionalarekin.\nKonpositore gisa egin duen lana hainbat sarirekin aitortu zaio. Horien artean Nafarroako Kirolaren eta Gazteriaren Institutuak esleitu ziona haren INJUVE edizioetan 1998 eta 1999an konposizioaren arloan, Pablo Sorozábal Konposizioko Nazioarteko Saria urte horretan bertan, 1999an, Cuarteto de Cuerda Nº 2 – Tétares. Urte berean, bere Ennea III obrak Nafarroako Gobernuak ematen duen konposizio musikalaren lehenengo saria lortu zuen.\nAzkenik, 2000. urtean konposizio musikaleko XVIII. Joaquín Turina Saria jaso zuen, Sevillako Udalak ematen duena, orkestra handirako bere Requiem Sine Verbis obrarekin, eta Alcoi Hiriaren Konsposizioko XV. Saria Coplas obrarekin.


Carlos Blasco - Wikipedia, entziklopedia askea.\nCarlos Blasco Imaz (Donostia, 1924ko urriaren 19a - Donostia, 1996ko urtarrilaren 2a) euskal herritar politikari abertzalea zen. EAJ eta EAko kidea, Eusko Jaurlaritzako Merkataritza eta Turismo Sailburua zen.\nDonostia, 1924ko urriaren 19a\nDonostia, 1996ko urtarrilaren 2a (71 urte)\nZuzenbidea ikasi zuen eta abokatu izan zen Donostian\n1968an Eusko Alderdi Jeltzaleko kide bihurtua, Legebiltzarkide zenbait legealditan eta Eusko Jaurlaritzako Merkataritza eta Turismo Sailburua izan zen 1980 eta 1984 artean.\nEAJko zatiketaren ondoren, EAko kidea izan zen, berriro EAJra itzultzeko Xabier Albisturrekin batera.\nArtikulu eta saiakera asko idatzi zituen, tartean «Los Fueros» liburua.\nDonostiako bizitzan hartu zuen parte: Umeen danborrada sortzeko lagundu zuen; Kursaalean zegoen lehendabiziko arte eta saiakerako areto donostiarra, Inexa Gaxen izenekoa, sortu zuen; Gipuzkoako Ozeanografi Elkartearen presidente izan zenean Aquarium bultzatu zuen; eta abar. Guzti hori zela eta, Aquarium aurrean dagoen enparantzak bere izena du (1988ko abuztuaren 31n udalak erabakia).


Euskerazko udako jarduerak Barakaldoko gazteentzat - bizkaie.biz\nBizkaie! 2020-06-23 11:32 Euskerea berbagai\nBarakaldoko gazteek udea euskeraz pasau deien, jarduera ugari antolatu ditu Udaleko Euskera Sailak, Giltzarri aisialdi-plataformearen bidez. Bagilaren 29tik garagarrilaren 10era, ikastaroak eta topaketak egingo ditue, doban. Izena emoteko epea gaur, hilak 23, zabaldu dabe, eta antolatzaileek bizkor ibilteko eskatu deutse interesdunei, plaza guztiak bete baino lehen.\n12 eta 18 urte bitarteko neska-mutilentzako aproposak dira Giltzarrik dakarzan jarduerak: Dance-week, Group training week eta Urban+art week ibilbideak dagoz aukeran, eta ibilbide bakotxaren barruan hainbat trebetasun landuko ditue (perkusinoa, jantzak, yoga, musikea, bideoa...). Diseinautako ibilbideen izenak ingelesez diran arren, euskeraz landuko ditue eduki guztiak.\nTalde txikietan banatuko ditue izena emondakoak, osasun arloko neurriak beteteko. Jarduerak astegunetan eta goizez izango dira, 11:00etatik 13:00etara. Amaieran, ibilbide bakotxeko partaideek txangoa egingo dabe Barakaldoko landa eremura, Errekatxo eta Gorostiza auzoetan.\nHilaren 25era arte dago apuntetako astia. Gazte bakotxak hiru ibilbide aukeratu ahal izango ditu, lehentasunaren arabera ordenauta, eta hori kontuan hartuko dabe antolatzaileek plazak banatzeko orduan. Gaztebulegoan (09:00-14:00) edo giltzarri@barakaldo.eus helbide elektronikoaren bidez emon leiteke izena.\nEgitarau osoa beheko koadroan:


Dagoeneko 500 pertsona baino gehiago hurbildu dira Nortasuna+ erakusketa ikustera - Oihaneder Euskararen Etxea\nHasiera » Albisteak » Dagoeneko 500 pertsona baino gehiago hurbildu dira Nortasuna+ erakusketa ikustera\nDagoeneko 500 pertsona baino gehiago hurbildu dira Nortasuna+ erakusketa ikustera\n2022-02-11 / oihaneder\nJada ia bi aste dira NORTASUNA+ erakusketa zabaldu zenetik. Euskal literatura eta buztingintza garaikidea elkarrizketan jartzen dituen erakusketatik 500 ikusle baino gehiago pasa dira. Urtarrilaren 28an Euskal Keramikagile Garaikideak (EKG) taldeak osatu duen erakusketaren irekiera ekitaldira ere jende ugari hurbildu zen, eta bertan Itziar Uriarte idazlea izan genuen. Erakusketaren espazio ezberdinetan performancearen, zeinu-hizkuntzaren eta ahotsaren bidezko interpretazioak egin zituen.\nItziar Uriarte-ren performance berezia\nInes Gonzalez de Zarate (Vitoria-Gasteiz, 1947); Txaro Marañon (Gasteiz, 1955), Ramon Berraondo (Iruña, 1955), Maite Salutregi Aramendi (Eibar, 1963), Loli Pinedo (Argantzu, 1951), Koro Martinez (Logroño, 1961) Jabier Berasategi (Vitoria-Gasteiz, 1967) eta Jone Urain Larrañaga (Mendaro, 1967) dira EKG elkartea sortzen dutenak eta erakusketan parte hartu duten artistak.\nAipatutako zeramikagile garaikideek euskal literaturaren testu, olerki eta abestiak izan dituzte beraien sormen lanari ekiteko abiapuntu. Besteak beste, Karmele Jaio, Itxaro Borda, Joseba Sarrionandia, ANARI, Jose Luis Otamendi, Uxue Alberdi, Bernat Etxepare, Goizalde Landabaso, Xabier Lete, Mikel Laboa, Tere Irastortza eta Bitoriano Gandiaga izan dituzte inspirazio iturri.\nInes Gonzalez de Zarate eta Karmele Jaio\nErakusketaren inguruan euskal literaturan eta sorkuntzan oinarritutako jarduera anitz antolatu dira:\n· Otsailak 17, 19:00: Etxepare, jalgi hadi batura XABIER AMURIZA\n· Otsailak 20, 19:00: Euskal literaturaren historia sobrenatural bat IRATI JIMENEZ\n· Otsailak 23, 19:00: Kantatu, maitatu eta zalantza ANARI eta IÑIGO ASTIZ\nAzpimarratzekoa da Oihanederreko GARATU 2021 programako kide diren Laura Alfonso Madinabeitia, Enara Egileta, Oier Fernandez Carrasco, Sara Fernandez, Alaia Ruiz de Infante eta Sandra Salazar Nortasuna+ erakusketaren inguruko dokumental labur baten sorkuntzan ari direla.\nHorretarako, kamararen bitartekaritzaren erakusketaren urrats guztiak jarraitzen ari dira; artisten tailerretan sartu, erakusketaren muntaketa grabatu, elkarrizketak burutu, jardueretako artisten jarraipena egin… Laburbilduz, buztingintza garaikideari eta EKG taldeari ikusgarritasuna eta memoria artxibo lan bat sortzen ari dira. Dokumental laburraren aurkezpena otsailaren 27, 13:00etan izango da NORTASUNA+ erakusketan bertan.\nErakusketa sakonean ezagutzeko bisita gidatuetan parte hartzeko aukera dago eta EKGko artistek gidatuko dituzte.\nOtsailak 12, 12:00\nBisita gidatu guztiak Oihanederreko klaustroan hasiko dira eta parte hartzeko gonbidapena eskatu behar da.


CERMIk eskuliburu bat prestatu du enpresetan ezgaitasunaren inguruko erantzukizun sozialeko estrategiak ezartzeko | Consumer\nCERMIk eskuliburu bat prestatu du enpresetan ezgaitasunaren inguruko erantzukizun sozialeko estrategiak ezartzeko\nAgiriak ezgaitasuna duten langileen laneratzeari eta ondasun, produktu eta zerbitzuen eskuragarritasun unibertsalari buruzko alderdiak bilduko ditu.\nEzgaitasuna duten Pertsonen Ordezkarien Espainiako Batzordea (CERMI) enpresei orientatzeko eta laguntzeko eskuliburu bat prestatzen ari da, enpresek ezgaitasunaren inguruko enpresaren erantzukizun sozialeko politikak eta estrategiak arrakastaz ezar ditzaten (RSC-D). Amaitutakoan, dokumentua paperean eta formatu digitalean argitaratuko da, “enpresa- eta gizarte-ehunen artean hedapen handia izan dezan”, iragarri zuen erakundeak.\nGidaliburua “erabat praktikoa” da, eta interesa duen edozein enpresak, batez ere enpresa ertain eta txikiek (ETE), ezgaitasunaren dimentsio inklusiboa bere balio-kate osoan barneratu ahal izateko egina dago. Gainera, Lan eta Immigrazio Ministerioak ere parte hartzen du.\nEzgaitasuna giza aniztasun aberasgarritzat eta giza eskubideen auzitzat hartzeari buruzko gaiez gain, dokumentuak ezgaitasuna duten langileen laneratzeari eta ondasun, produktu eta zerbitzuen eskuragarritasun unibertsalari buruzko alderdiak bilduko ditu, baita enpresaren barruko prozesu eta prozedurei buruzkoak ere. Halaber, ezgaitasunaren faktorea aintzat hartuko da enpresaren gizarte-ekintzan eta boluntariotzan, ahaztu gabe ekoizpen-erakundeen gobernantza berrian duen presentzia eta irabazi asmorik gabeko hirugarren sektorearekiko harremanak, gizarteratze-sareak sortu eta zabaltzeko, enpresaren esparru hertsitik haratago.\nboluntariotza erantzukizun sozial ezgaitasun inclusión-eu irisgarritasuna


Iker Vicentek irabazi du Urrezko Aizkolarien Banakako Txapelketa - Urola Kostako Hitza : Urola Kostako Hitza\nGaur eguerdian jokatu dute Urrezko Aizkolarien Banakako Txapelketaren finala Aitzol Atutxak, Iker Vicentek eta Mikel Larrañagak, Azpeitiko Izarraitz pilotalekuan. Gazteen mailan, Larrea eta Kañamares izan dira nagusi. Harrijasotzaileen Binakako Txapelketa Peñak eta Albizuk irabazi dute. Emakumezko Harrijasotzaileen Binakako Txapelketan, berriz, Etxeberria eta Gisasola gailendu dira.\nGaur eguerdian jokatu dute Urrezko Aizkolarien Banakako Txapelketaren finala, Azpeitiko Izarraitz pilotalekuan. Aitzol Atutxa Atutxa II.a, Iker Vicente eta Mikel Larrañaga azpeitiarra aritu dira nor baino nor. 12:00etan hasi da lehia, eta hainbat lan egin dute aizkolariek: erlojuaren kontra aritu dira aurrena, egurra zutik ebaki dute jarraian, abiadura probak egin dituzte ondoren, eta, amaitzeko, egurra etzanda ebaki dute. Iker Vicente izan da lan horiek egiten azkarrena: hain zuzen ere, 24 minutu eta 44 segundo behar izan ditu. Haren atzetik, Atutxa sailkatu da, 25:05 denbora eginda. Larrañagak, berriz, hirugarren postua eskuratu du, 29 minutu eta 28 segundoko denborarekin. Urrezko Aizkolarien Banakako Txapelketaren finalaz gain, beste lau final jokatu dituzte gaur. Batetik, aizkolari gazteak aritu dira nor baino nor. 23 urtez azpikoen mailan, Joxean Etxeberria Etxeberria II.a Julen Larrea Larrea III.aren aurka aritu da, eta Larrea nagusitu da. 19 urtez azpikoen mailan, berriz, Unai Zabala eta Xuban Kañamares izan dira aurrez aurre; Kañamares gailendu zaio Zabalari. Bestetik, harri-jasotze probak izan dira. Harrijasotzaileen Binakako Txapelketaren finala Xabier Peña aizarnazabaldarrak eta Imanol Albizu Goikoetxek Imanol Illarramendi Kortaberri aiarraren eta Mikel Lopetegi Urra zarauztarraren aurka jokatu dute, eta Peña eta Albizu izan dira garaile, 94 altxaldirekin –92 egin dituzte aurkariek–. Horrez gain, Emakumezko Harrijasotzaileen Binakako Txapelketaren finala ere jokatu dute aurten lehen aldiz Azpeitian: Idoia Etxeberria oriotarra eta Karmele Gisasola nor baino nor aritu dira Raquel de la Calle eta Julia Martinez espainiarren aurka; euskal herritarrak nagusitu dira, 58 altxaldirekin –45 egin dituzte aurkariek–. Hona hemen gaurko saioan hartutako irudiak:


«Harremanaren bitartez ziurtatu behar dugu adinekoen ongizatea; oraindik asko daukate herriari emateko» - Astigarraga - Kronika.eus\n«Harremanaren bitartez ziurtatu behar dugu adinekoen ongizatea; oraindik asko daukate herriari emateko»\nKronika - Erredakzioa 2021-04-17 00:00\nAdinekoak eta ikasleak elkarlanean, Galtzaurren, joan den urteko saioetako batean.\nAstigarraga Ehuntzen proiektua jarriko dute martxan bigarrenez, eta oraingoan, herriko elkarteekin ariko dira elkarlanean adinekoak. Datorren asteazkenean izango dute aurkezpen saioa, 11:00etan Erriberan, adinekoei egitasmoa azaldu eta parte hartzera gonbidatzeko.\nJoan den urtean abiatu zuten Astigarraga Ehuntzen egitasmoa, Astigarragako Udalak eta Bat, Bi ta Hiru taldeak elkarlanean, «adinekoen ongizate soziala bilatzeko». Proiektu pilotua izan zen aurreko urtekoa, Arantzazuko Amako ikasleak eta adineko pertsonak elkartu zituena. Eta aurten izango du segida, baina oraingoan, herriko elkarteekin arituko dira lanean adinekoak, bakoitza bere interesen arabera.\nHorri hasiera emateko, datorren asteazkenean jarri dute hitzordua: jardunaldi partehartzailea antolatu dute, 60 urtetik gorakoei zuzenduta, egitasmoa aurkezteko. Erribera kulturgunean izango da, goizeko 11:00etatik 12:30etara. Saioan parte hartzeko, izena eman behar da aldez aurretik: 680 497 090 telefonora deituta, edo partaidetzaastigarraga@gmail.com helbide elektronikora idatzita.\n«Joan den urtekoa oso ondo atera zen, asko gustatu zitzaien denei. Kalean elkar agurtu ere egiten ez duten arren, bai adinekoak eta bai gazteak konturatu ziren, elkartuz gero, gauza interesgarriak egin ditzaketen bi kolektibo direla», azaldu du Josi Roigek, Bat, Bi ta Hiru taldeko dinamizatzaileak.\nDBH 3 eta 4ko ikasleak elkartu ziren adinekoekin, eta aurreikusita zeuden zazpi saioetatik, lau egin ahal izan zituzten, konfinamendua ezarri aurretik. «Helburua zen elkartea, eta denok ikasteko espazio bat sortzea. Gai ugari landu genituen, nahi baino laburragoa izan zen arren», azaldu du.\nProiektu pilotua «herri osora» zabaltzea, aurtengo asmoa\nHorrela, proiektu pilotuak eman zuenarekin gustura, «herri osora zabaltzea» pentsatu zuen Udalak: «eta ikasleekin egin beharrean, herriko elkarteekin landuko dugu oraingoan. Herriko elkarteak eta adinekoak elkartuko ditugu, eta sortuko dituzte jarduerak elkarlanean».\nDuela bi hilabete ekin zioten lanari, Bat, Bi ta Hiru enpresak eta Udaleko partehartze, gizarte zerbitzu eta hezkuntza sailekin elkarlanean. Eta aurreneko pauso horietan, «arrakasta haundia» izan du egitasmoak: «herriko ia elkarte guztiek hartuko dute parte, eta beraiekin aritu gara harremanetan, jakiteko zer egiten duten, zerk motibatzen dituen, zeri ematen dioten garrantzia...».\nDatorren asteazkeneko saioak, hiru zati izango ditu. Aurrena, emango dituzte egitasmoari buruzko azalpenak, xehetasun gehiagorekin. Ondoren, adinekoei helaraziko diete, elkarteek emandako informazioa. Eta horretarako, elkarteak ere gonbidatu dituzte saiora, zer egiten duten azaltzeko, bertatik bertara. Eta azkenik, animatu eta gonbidatuko dituzte adinekoak, egitasmoan parte hartzera, eta aukeratzera zein elkarterekin nahi duten aritu elkarlanean, herri osoari zuzendutako jarduera bat sortzeko.\nAdineko pertsonen «ongizate sozial eta emozionala sustatzea», helburua\nJoan den urtean bezala, adineko pertsonak jarriko ditu erdigunean Astigarraga Ehuntzenek: «bizi dugun egoeran, gure asmoa da ekintzak zentzuz dinamizatzea, herritik eta herriarentzat, eta adineko pertsonak balioan jarriz. Beraiek daude proiektuaren erdigunean, eta beraien ongizate sozial eta emozionala sustatzea da helburua, partehartzearen eta komunitatearen garapenaren bitartez. Izan ere, elkarte batek eta adineko pertsona batzuek ekintza bat antolatzen dutenean, ari dira Astigarragako komunitatea garatzen modu positiboan. Adin guztietarako izango dira ekintza horiek, gainera», aurreratu du dinamizatzaileak.\nApirilaren 21eko saioan izango dute aurreneko kontaktua adinekoek, bai egitasmoarekin, eta baita elkarteekin ere. Hortik aurrera, bere interesen arabera aukeratuko dute elkarte bana herritarrek, eta hortik aurrera, dinamizatzaileak jarriko dira harremanetan elkarteekin: «jakinaraziko diegu zenbat pertsonak aukeratu duten beraien elkartea, zergatik aukeratu duten, zein diren beraien interesak... Horren arabera, elkarteek proposatuko dituzte ideia batzuk, zer motatako ekintzak antolatu daitezkeen, beraiek direlako adituak arlo horretan».\nIzan ere, elkarteen garrantzia nabarmendu du, Bat, Bi ta Hiruko dinamizatzaileak: «elkarteak dira herriko agente sozial garrantzitsuenak, eta Astigarragako ahotsa elkarteeetan azaleratzen da. Zer interesatzen zaigun, zerk mugitzen gaituen, kirola, musika, feminismoa...».\nLanketa eta ekintzak, maiatzetik irailera bitartean\nEdonola ere, elkarrekin aukeratu eta landuko dituzte ekintzak, adinekoek eta elkarteko kideek. Zenbait lan saio egingo dituzte elkarrekin, «modu presentzialean edo telematikoki, egoeraren arabera». Eta saio kopurua ere, taldearen araberakoa izango da: «izan daiteke talde batek bi saiotan pentsatu eta antolatzea ekintza bat, eta beste batek, aldiz, bost saio behar izatea dena prestatzeko. Baina bitarte horretan izango da gutxi gorabehera, bi eta bost saio artean», azaldu du Josi Roigek.\nMaiatza eta iraila bitartean burutuko dute talde lan hori. Adineko pertsonekin eta elkarteko kideekin batera egongo dira Bat, Bi ta Hirukoak ere. Egungo egoerara egokitutako ekintzak prestatuko dituzte, eta prestatuko dute horien behin betiko diseinua eta komunikazio plana, guztien artean.\nEta ekintzak ere, burutuko dituzte epe horretan, irailera bitartean. Horren guztiaren berri emateko, gainera, blog bat sortuko dute, egitasmoari eskainia: 100tzen Egunkaria. Bertan zabalduko dute informazioa, egindako jarduerei eta egiteko daudenei buruz.\nProiektuari bukaera emateko, azkenik, ebaluaketa egingo dute irailean. Aztertuko dituzte prozesua bera eta lortutako emaitzak, eta ebaluatuko dute lortu ote den egitura partehartzaile bat ehuntzea, Astigarragan denboran iraunkorra izan daitekeena. Horretan hartuko dute parte dinamizatzaileek, elkarteek eta adinekoek, alde positiboak nabarmenduz eta hobetu beharrekoak identifikatuz.\nAstigarragako parte aktibo, adineko pertsonak\nSaretze eta elkarlan horren bitartez, nahi dutena da adineko pertsonak herriko parte aktibo izatea: «ideia da Astigarraga Ehuntzen izatea modu bat, Astigarragan partehartze prozesuak burutzeko, ziurtatuz adineko pertsonak kontaktuan daudela herriko kolektibo eta taldeekin. Harremanaren bitartez ziurtatu behar dugu beraien ongizatea, eta aurre egitea nahi gabeko bakardadeari, osasun emozionala lantzeko. Beraien herrian, adineko pertsonek asko daukate emateko oraindik, eta beraiengandik asko ikasteko daukagu guk».


Instagram Fonts: Generator, Ikurrak, Aurpegierak Online Kopiatu Eta Itsatsi\nInstagram for Fonts\ngure web gunean tipoak berri asko to Instagram erabili ahal izango duzu. Ez dago Instagram for tipoak aukera zabala dago. Gain tipoak estandarretik, Instagram for edozein letra ederrak zure aukera sortu dezakezu. Edozein idazkiak eta hemen sortutako testuak kopiatzen daitezke eta txertatuko edozein zure Instagram profila line ere, zure erabiltzaile izena edo egoera, profil izenburu edo istorioak, post edo iruzkina da berdin dio bada. azpimarratuta, lodia, etzana edo marratu: gain, hainbat letra webgunean erabil daitezke.\nOnline Idatzi Generator\nNola letra-eder bat sortzeko\nOrdena edozein letra web gunean Zure Instagram profila irudikatzen erabiltzeko, beharrezkoa da gune bereziak leihoko testua idatzi eta hautatu edozein letra gustuko duzu izango duzu. Ondoren testu letrak eder mota kopiatzeko gunetik aukera izango duzu. Dela Eskema hori gai tipoak berriak gehitzeko zure Instagram eta bakarrean zure profila diseinatzea izango duzu. Gure web orrian erabiltzea Instagram-en tipoak aldatu ahal izango duzu, bai profil izenburu eta zure mezu eta iruzkinak ere.\nMundu modernoa ikur bereziak beharko duzu ordena zure mezuak benetan berezia egiteko Instagram bitartean blogak. Aparte testu-mota ezberdinak, ikurrak prestaturik Instagram for sorta handi bat aurkituko duzu. Adibidez, hemendik tick ikurra kopiatu Instagram erabiltzaile izena ahal izango duzu. Edozein ikurrak kopiatzeko Instagram ahal izango duzu gehitu zure profila gure web gunetik duzu nahi.\nOrdena zure edukiak zenbat sinboloak erabil daitezke, jakin behar duzu Instagram ere blogean idazten den bitartean, berriz, Instagram post bat idazteko, izena edo profil izenburuko betez planifikatzeko ere. Beraz, zenbat ikurrak izan du Instagram post bat?\nInstagram sare sozial bat gehiago argazkiak testuak baino da; beraz, post bolumena mugatua da. muga 2.200 post per ikurrak da. Eta zenbat ikurrak Profil izenburu sartzen da? Beharrezko 150 sinboloak informazioa egokitzeko zure informazioa gehitzeko Profil izenburuko aukera izango duzu. Instagram iruzkinak dute sinbolo muga baita: ezin izango duzu iruzkin bat bi baino laburragoa ikurrak eta 1.000 baino luzeagoa ikurrak idazteko gai.\nhalaber Instagram for hainbat emojis sor dezakezu gure web gunean. Gure web orrian bai Instagram mezu eta ipuinak sortu emojis gehi ditzakezu.\nGune ere ezohiko emoticons sortzeko Instagram for funtzio bat du. Profil deskribatzeko a emoticon konbinazio handia aurkitu ahal izango duzu. aurpegiera izango web gunetik gehitu behar dira eta Instagram itsatsi: aurpegierak gehituz post edo istorioak eredua testuak eta emojis erabilitako bat antzekoa da.\nwebgunearen kontzeptua dabil hainbat estilo Unicode sinboloak ezberdinak erabiliz sortzea oinarritzen da. Beraz, teknikoki gure web gunean ez du tipoak sortu, baina Unicode glifoak du Instagram bateragarria uztartzen. Zer da Unicode Instagram?\ninformatizatutako Informazio guztia bitar formatuan (hainbat zero eta konbinazioak) gordetzen dira. Nahiz eta testuan duten daude une honetan irakurtzen zerbitzaria zero eta gisa berean gordetzen da. ordenagailu aroan hasieran fabrikatzaile bakoitzak izan bitar kodea inguruko beren iritzia ahal izateko, hainbat testu ikurrak islatzeko erabili ahal izateko.\n1980ko hamarkadan bitar kodea estandarizatu zen Unicode ondorioz. Unicode nazioarteko normalizazio autoritate bat testu sinboloak zehaztapen unibertsalak lantzen ari da.\nUnicode agertu aurretik, programatzaile guztiek beren gordetzeko eta testu bihurtzean metodo propioak erabiltzen; beraz, aldi bakoitzean denean programatzaileek ezberdinetan sortutako bi programa lankidetzan aritzeko izan, orduan eta «itzultzaile» sortu behar zen.\nIzan ere, estandar general trantsizio nahiko konplikatua zen, eta ez korporazio guztiak igarotze nahi izan Testu ikurra kodetze-sistema bateratu eta, Unicode sistemak onartzeko, zaharkiturik barne hainbat sinbolo multzoa aplikatu behar izan. Laster sinbolo kopurua tasa esponentzialean hazi zen, eta gaur egun ehunka mila da. emoticons Testu ikurrak baita dira; beraz, aurpegierak osoan egunero agertzen gainditu Unicode baita.\nLehenengo 128 Unicode ikurrak ASCII ikurrak bertan Latin alfabetoa dira. Baina Unicode askoz gehiago 128 sinboloak baino dauka, eta horietako asko Latin karaktere antza, baina gutun ausardiaz edo ereduak inguruko aldeak dute. Ikur horiek erabili ahal izango da sortzeko, «pseudoalphabets» arrunt ASCII testu antza baina zenbait desberdintasun izatea: gehiago lodia izatea, etzanda idatzita, alderantzizko edo azpimarratuta!\nThe «Font» terminoa benetan hainbat edo Unicode batzuk glifoak dagozkien grafikoak multzoa esan nahi du. You Komiki Sans eta Arial, bertan tipoak dira buruz entzun behar. Gure web gunean sortutako bitartean testuak sortzeko gauza hauek, emojis edo aurpegierak, baita informazio eta kopiatu duzula itsatsi, web gune bitartean, egia esan, sinboloak letra-bakoitza dauden. Beraz, etzana eta gainerako letrak landuak erabili zure Instagram profila sortzen duten testua, egia esan, sinboloak bereizi, letrak A eta B bezala, adibidez.\nBeraz, zergatik gure web gunean tipoak berezi horiek behar dira? tipoak arruntak irudikatzen ziren bada hemen, ez duzu kopiatu eta itsatsi ahal! Esate baterako, inoiz ez duzu zure Instagram bio sartu batzuk Komiki Sans hitz txertatzeko gai izan, ikurrak kopiatu you arrunt ASCII ikurrak izango delako eta leku jakin batean islatuko da gune jabea den eremua.\nHala ere, Unicode ikurrak bertan look-tipo jakin bezala edo estilo jakin batzuen daude multzo bitartean (lodia, etzana, azpimarratua edo alderantziz, esate baterako), testu horiek erabiltzeko «imitatu» letra-ederra profila ahal izango dugu goiburua edo zure Instagram mezu batean.


2013 urtarrila | Katebegia\nAieteko Adierazpena zabaldu zenetik luze joan da, eta are luzeago eta mantsoago bake prozesua abiatu nahi dutenentzat. Denbora kontu da. Denbora, dirua bezala, asko edo gutxi neurtezina da baina. Berau nork kontrolatzen duen arau. Azken 30 urteotako abangoardia –eta honen akolitoak– ari dira bake eta normalizazio prozesua finkatu nahian. Etsai zuzenek, bi estatuek –eta hauen akolitoek– euren erabateko garaipena ezarri nahi ...\nIparraldeaz: 2. partea (Euskal Herri osoa barne) Ipar Euskal Herriko Laborantza Ganbarak zortzi urte bete eta ospatzen ditu! Bejondeiola Ganbarari eta ganbararen ostalertsei. Aurreko artikuluak bezala, gogoeta honek ere Industria Ipar Euskal Herrian du abiapuntu. Ekonomia oro har, eta orobat politika: 1/ Ekonomiaz: abertzaletasunaren izenean diharduten politikariek (EH Bai) ez badute argi eta garbi, Iparraldean bereziki, politika ...\nIparraldeaz: 1. partea Gogoeta honen abiapuntua Industria Ipar Euskal Herrian erreportajean dago. Lehen ondorioa: Lurralde Elkargo baten bidez, Ipar Euskal Herria aiseago eraikiko da/dugu. Dudarik ez. Alabaina, anartean –Euskal Herri osoa hizpide–, hiru egitura administratiboek bereiz garatu beharko dituzte euren politikak oraindik ere, eta urte luzetan. Hau da, EAEk, Nafarroak eta Iparraldeak datozen 30 urtetan bereiz ...\nHemerotekari begira ari naiz, nire partikularrari. Berria egunerokotik moztutako txatalak birpasatzen ari naiz: 1: EAEko Euskararen Legeak 30 urte erreportajea kari, besteak beste, hauxe irakurri dut: “Oraingo legeari eutsi nahi diote EH Bilduk ez beste alderdiek”. 2: Beste txatalen bat ere hostokatu dut. Soslaia: Rafael Bengoa. Euskararen –politikaren eta politikaz oro har– inguruan zerbait idaztera ausartuko nintzelakoan bazter ...\nHendaiako goialdean nenbilela, Orio auzo aldean, Route de la Glacière bidetik gertu, Bidasoaz beste aldetik heldu zait SOS deia: “Mikel, Boga egiteari utzi behar diogu. Bestela ere, segitzeko prest?”. “Bai”, erantzun diet Hitzako arduradunei. “Hitza hitz” sos urri garaia izanagatik. Bogatzeari utzi barik, norabidea zuzendu dut, baita traineru honen lerro-buruaren Ha zuzendu ere: Hendaika izanen da engoitik. Bidenabar, lagunen ...


Aurtengo egitasmoa aurkeztu zaie bazkideei Batzar Nagusian — Bertsozale Elkartea\nAurtengo egitasmoa aurkeztu zaie bazkideei Batzar Nagusian\nBergarako Irizar Jauregian egin da bilkura 11:00etatik aurrera. Aho batez onartu da 2016ko egitasmoa; "Europa bat-batean" proiektua nabarmendu da haren baitan.\nGoizeko 11etan puntuan abiatu da Euskal Herriko Bertsozale Elkartearen 2016ko Batzar Nagusia. Bergarako Irizar Jauregiko aretoa bete dute hurbildutako bazkideek. Iñaki Murua Euskal Herriko Bertsozale Elkarteko lehendakariak hartu du hitza: bertaratutakoak agurtuta, 2015eko egitasmoaren azalpena eskaini da ikus-entzunezko bidez eta balantze ekonomikoari loturiko xehetasunak emanda, onartu egin da.\nOndotik, herrialdeek euren egoeraren berri eman dute lehendakariaren ahotik eta, gero, sail bakoitzak bere egitekoen azalpena eskaini du. Horietako sail bakoitzak, besteak beste, ertz ezberdinetatik heldu dio Mintzolak garatuko duen Europa bat-batean proiektuari eta hala horixe nabarmendu da aurtengo egitasmoaren baitan. Kantu inprobisatuaren nazioarteko topaketa hauek pasa den udazkenean abiatu ziren, Leonen eta Bartzelonan egindako topaketa banarekin, eta aurtengoan ere jarraipena izango dute; are gehiago, topaketa horien muina iristeke dago. Donostia 2016 Europako Kultur Hiriburua izango du bidelagun Mintzolak proiektu honetan. Bazkideei topaketa hauen nondik norakoak kontatu zaizkie, eta datozen asteetan xehetasunak zabalduko dira honen inguruan.\nMintzolaren baitan kokatzen den proiektu honetaz aparte, beste hainbat egitasmo aipatu dituzte herrialdeetako eta sailetako ordezkariek: Bizkaian eta Lapurdi-Baxenabarre-Xiberoan gauzatuko diren txapelketak, gazteen egonaldi diren bertso-udalekuak eta era berean beste hainbat diziplinaren elkargune den Ahots Baten, edota Xenpelar Dokumentazio Zentroaren bilketa indartzeko eta euren egitekoa gizarteratzeko ekintzak.\n2016ko egitasmoa aho batez onartu da. Euskal Herriko Bertsozale Elkartearen Batzar Nagusia izan da aurtengo azken bilkura; aurrez egin ziren urtarrilean Arabakoa eta Nafarroakoa, eta otsailaren amaieran Bertsularien Lagunak elkartekoa, Bizkaikoa eta Gipuzkoakoa.\nAritz Zerain EHBEko koordinatzailea, Batzar Nagusian


Teresa del Valle / Eusko Ikaskuntzaren XVII. Kongresuko Lehendakaria - Elkarrizketa - Euskonews\nHitzaldi orokorretako ponentziak\n- 2009ko azaroak 18, asteazkena -\nBerrikuntza: Flora BERNARD. BeCitizen\nJustizia: Carlos JIMÉNEZ VILLAREJO\nEl valor constitucional Justicia, ¿En crisis? (Derechos humanos & Mercado)\nGizarte Solidarioa: Alfonso DUBOIS. Universidad del País Vasco/Euskal Herriko Unibertsitatea\nPensar un futuro para nuestra sociedad desde la solidaridad creativa. La fraternidad local y global como referencia\n- 2009ko azaroak 19, osteguna -\nGlobalizazioa: Javier de Lucas\nGuztionari balio handiagoa ematea: Adela CORTINA. Universitat de València\nLa dimensión pública de la sociedad civil\nGenero sistema: Virginia MAQUIEIRA. Universidad Autónoma de Madrid\nSistema de Género: innovación del conocimiento para el progreso en igualdad\n- 2009ko azaroak 20, ostirala -\nBizi kalitatea: Carlos Romeo CASABONA. Universidad del País Vasco / Euskal Herriko Unibertsitatea\nGizarte Tensioa: Michael WARSCHAWSKI. Alternative Information Centre – AIC\nPalestine as the barometre of our world\nGizarte Memoria: Anjel LERTXUNDI\nMemoria, ganbara hustu ezina\nTeresa del Valle / Eusko Ikaskuntzaren XVII. Kongresuko Lehendakaria\nEusko Ikaskuntzaren XVII Kongresua orainaldian lan egitea da etorkizunera begira jardunbideak abiatzeko\nGizarte Aurrerapen Iraunkorrerako Berrikuntza gaiari helduko dio Eusko Ikaskuntzak XVII. Kongresuan. Berrikuntza, Gizarte Solidarioa, Justizia, Genero Sistema, Globalizazioa, Guztionari Balio Handiagoa Ematea, Bizi Kalitatea, Gizarte Memoria eta Gizarte Tentsioa izango dira jardunaldion ardatzak, hiru egunetan jorratuko direnak: Azaroaren 18, 19 eta 20an, Gasteizko Europa Jauregian.\nKongresua hasi baino egun batzuk lehenago bertan izango denaren berri eman digu Teresa del Valle ekitaldiko lehendakariak.\nEusko Ikaskuntzak XVII. Kongresua egingo du “Gizarte Aurrerapen Iraunkorrerako Berrikuntza” lelopean. Zer hartzen du bere baitan termino horrek?\nGaraikidetasunaren ezaugarriak dituen aldaketa-ikuspegiarekin lotuta dago berrikuntza, eta globalizazioaren definizioan eta jardunean ematen da. Ikuspegi berri eta eraldatzailea eskaintzen du, egitura, balio eta jardunbide itxiak bertan behera utzi eta bestelako proposamenak bultzatzen dituena. Zerikusia du arlo ekonomikoaren, sozialaren, kulturalaren eta politikoaren mundu mailako hedapena eta interdependentzia onartzearekin.\nSortzea gauzak beste era batera egitea da, modu adostuan, komunitate edo giza talde batek dituen benetako arazoei aurre egiteko helburuarekin. Eraldatzeak esan nahi du gauzak egiteko modu berri horrek eragina duela komunitate edo taldearen bizi-kalitatean.\nKongresuak iraunkortasunaren ikuspegitik aztertuko du aurrerapena, eta beraz, gaien planteamenduaren azpian funtsezko galdera dago: Zer hausnarketa-ildo eta jardunbide eskainiko ditu Kongresuak honako xede hauek ahalbidetzeko?: hainbat adierazle zalantzan jarri eta beste batzuk birdefinitzea; azaltzen ari diren proposamen berritzaileak sartzea, aurrerapen-kontzeptuak eta -jardunbideak ebaluatzea ahalbidetuko dutenak, betiere aniztasuna kontuan hartu eta desberdintasunak zalantzan jartzen dituzten jarrera irekien ikuspegitik. Garrantzitsua da kontuan hartzea azaltzen ari diren proposamenen indarra sarritan ez dagoela kuantifikatua ez eta baloratua ere. Era berean, azaltzen joate hori sistemaren mugetan egon daitekeela pentsatu behar dugu.\nZergatik dira horren garrantzitsuak azaltzen ari diren proposamenak?\nAzaltzen ari diren proposamenek batzuetan gutxi landutako ikuspegiak eskaintzen dituzte, beste batzuetan gizartean adostasun maila handiegirik izan ez duten ikuspegiak, edota gizarte-errealitatearen alor berritzaileak, batez ere bazterretan nabarmentzen ari zirenak.\nKongresuak hainbat ardatz izango ditu. Aipatuko al diguzu bakoitzaren ezaugarriren bat edo?\nBai, ardatz tematiko eta analitikoak dira, Eusko Ikaskuntzaren egituraren berezko ezaugarri den diziplinarteko hurbilketa ahalbidetzen dutenak. Era berean, askotariko lengoaietatik eta proposamen teorikoetatik hurbiltzeko aukera eskaintzen dute.\nHorregatik, egunez egun jorratuko diren ardatzen ordena jarraituz, bakoitzaren ezaugarrietako batzuk aipatuko ditut.\nBerrikuntza gai gisa landuko da, baina baita dinamika modura ere ardatz bakoitzaren azalpena lantzeko orduan. Horren erakusgarri dira artisten erakusketak, tailerrak, ikerketa-proiektuen inguruko sinposioak, “Hiriko Banaketak” argazki-lehiaketa eta “Sareak Garatzen” ekintza.\nAdministrazioak herritarren eskariei ematen dien erantzuna ebaluatzeko gakoak izango dira mintzagai: edozein Administrazio publikotara jotzeko herritarren eskura jartzen diren baliabideak; erantzuteko epeak; hizkuntza ulergarria; hizkuntza-koofizialtasuna zertan den. Era berean, arau-hauste fenomenoen aurrean erakundeen erantzuna ebaluatu nahi dugu; arau-hausteen aurrean erantzun polizialaren egokitasuna neurtu; herritarren eskarien aurrean Administrazioaren erantzunaren kalitatea ebaluatu, eta auzibidea ez den bestelako aukerak aztertu: Bitartekaritza eta Arartekoa.\nGizarte solidarioaz ari garela, kontuan hartu behar da globalizazioak zabaldu egiten duela pertsona, kolektibo, hizkuntza, balio, sineskera edota jardunbideen aniztasunari buruz dugun ezagutza, baina ezin gara ezagutza hutsean gelditu. Orokorrean, gizarte solidarioak gizarte eta ekonomia mailako aldeak murriztea du helburu, eta gure kongresuaren kasuan, euskal gizartearen barruko gizarte mailako aldeak. Ondasun komunak eta gizarte-laguntzak banatzeko irizpideekin lotuta dago, eta baita norbanakoen eskubideen, eskubide sozialen eta erantzukizun politikoen definizio artikulatuarekin ere.\nGlobalizazioak zabaldu egiten du pertsona, kolektibo, hizkuntza, balio, sineskera edota jardunbideen aniztasunari buruz dugun ezagutza, baina ezin gara ezagutza hutsean gelditu. Euskal gizartearen barruan gizarte eta ekonomia mailako aldeak murriztea du helburu gizarte solidarioak. Ondasun komunak eta gizarte-laguntzak banatzeko irizpideekin lotuta dago, eta baita norbanakoen eskubideen, eskubide sozialen eta erantzukizunen definizio artikulatuarekin ere.\nMundu mailan egoera hobean diren gizarteei globalizazioak ekartzen dien onura kontuan hartuta, gizarte horien ardura da eragin kaltegarria nozitzen duten gizarteekiko dituzten betebeharrak onartzea. Ardura horri muzin egin zaio globalizazio-prozesua giza erabakiekiko autonomoa eta independentea delakoan. Horrela, Kongresuan euskal gizarteak globalizazioaren aurrean duen jarreraren inguruko hausnarketa egingo da. Izan ere, gaur egun ez dago gizarterik globalizaziotik kanpo gera daitekeenik.\nGuztionari Balio Handiagoa Ematea\nGuztiona dena, publikoa, ondasun materialen eta ez-materialen multzoa da, eta horien gaineko jabetza, ardura eta erabilera hiritar guztiei dagokie. Pertsonen eta euren gaitasunen garapenerako ezinbesteko gunea da, ondasun komun gisa zaindu eta errespetatu behar dena. Partekatutako ardura azaltzen ari den balio berritzat hartzen du. Horregatik oso garrantzitsua da pertsonak euren nortasun bikoitzean sentsibilizatzea, hau da, indibidualki eta era kolektiboan. Modu horretan herri-ondasuntzat hartuko dira herritarren partaidetzatik abiatuta eta horren bidez sortutako gizarte-indarrak. Publikoa denaren kudeaketa egokiaren bidez nortasun kolektiboaren malgutasuna sendotuko da, euskal gizartearen aurrerapen benetakoa eta iraunkorra ziurtatzeko.\nEmakumeak eta gizonak bereiztea baino konplexuagoa da. Botere-harremanek osatzen duten prozesua da, non diferentziak desberdintasun eta zapalketa-egoera bilakatzen diren. Genero-indarkerian islatzen da, esaterako. Baina agerikoa da jardun eraikitzaileak aldaketa eragiten duela, eta beraz, gizarte berdinzaleagoa eratzea, non lanetan eta arduretan ematen den harremanak herritar zoli eta sentikorrak ekarriko dituen. Eta horren guztiaren gaineko hausnarketa euskal testuingurura ekarriko dugu.\nAurrerapenaren adibide negatiboak aurki ditzakegu, esaterako, zaintzeko ardurei lotutako lanak sexuaren arabera banatzeko joeran edo bizitza pertsonala, soziala eta lanekoa bateragarri egiteko zailtasunetan.\nAlde indibidualaren eta kolektiboaren bat-egitea hartu behar da kontuan. Alde soziala funtsezkoa da, izan ere, hori lortzeko ezinbestekoa da kolektiboarekin eta inguruarekin feedbacka izatea, kalitateari begiratuta positiboa izan beharko litzatekeena. Bizi Kalitatea, bidezkoa den gizarteak ahalbidetzen duen gaitasunen garapenarekin lor daitekeen pertsonen ongizatea da, alde biologikoa, psikikoa, soziala eta politikoa hartzen dituena. Bizi-kalitatean bat egiten dute motibazio eta interes indibidualek eta kolektiboek. Bien arteko oreka, errespetua eta onarpena lortzea gizarte-erronka da.\nGizarte Tentsioa indar kontrajarriek sorrarazten duten energia da, gizarteak berezko duena. Tirabira-kategoriak izan litezkeenen artean honako hauek nabarmentzen dira: negatiboa, suntsitzailea, positiboa, kritikoa eta sortzailea.\nIndarkeria politikoak eta generoaren ingurukoak gizarte-inpaktu suntsitzaile handia dute, aztertu beharrekoa, eta konponbideak bilatu behar dira. Baina, era berean, garrantzitsua da zenbait gizarte-indarrek tirabira negatiboak eta suntsitzaileak birbideratzeko duten gaitasun eraldatzailea aztertzea. Tentsio moten eta horiei aurre egiteko moduen arabera, euskal testuinguruarekin lotura zuzena duten gaiak aztertuko ditugu.\nHerrialde baten aurrerapen maila aztertzearen barruan sartzen da bere oroimenaren kudeaketa ere, etengabe eguneratzen doan ondare anitza den aldetik. Bada gizarte-memoriaren dimentsio bat, zeinak bere baitan hartzen dituen gizarte batek hurrengo belaunaldiei transmititzea garrantzitsutzat jotzen dituen jakintzak, eta horiekin batera etorkizunean txertatu nahi dituen pertsonak, gertakariak, tokiak eta garaiak. Etengabe landu eta birlandu behar da. Bazterretako memoria eta isiluneen tratamendua ere hartzen du bere baitan.\nNortzuk izango dira hizlari azaroaren 18, 19 eta 20an Gasteizen? Aurreratuko al dizkiguzu izen batzuk eta horiei buruzko datu esanguratsuenak?\nArdatz bakoitzari buruz osoko hitzaldia eskainiko duten espezialistak aukeratu ditugu. Frantzia, Mexiko, Israel eta Espainiako estatuko hainbat unibertsitateetatik etorriko dira. Lehen egunean Flora Bernard izango dugu gure artean, BeCitizen erakundeko zuzendari elkartua. Ingurumen-bikaintasunean oinarritutako diru-sarrera eta balio berriak sortzeko aholkularitza estrategikoa eskaintzen die enpresei. Gainera, Positive Factory™ kontzeptuaren sortzaile eta sustatzailea da. Justiziaren ardatza jorratzeko Carlos Jiménez Villarejo etorriko zaigu, Fiskal-lanetan Giza eskubideen aldeko konpromisoagatik nabarmendu dena. Bartzelonako Unibertsitatean Zuzenbide Naturala eta Zuzenbidearen Filosofia ikasgaien irakasle izan da, eta aholkulari esanguratsua 52/2007 Legearen tramitazioan (Memoria Historikoaren legea). Alfonso Dubois ere lehen egunean ariko da. Euskal Herriko Unibertsitatean Nazioarteko Ekonomia eta Garapeneko Ekonomia ikasgaietako irakasle titularra da. Bere lana Garapenaren aldeko nazioarteko lankidetzara lotuta egon da. Ikerlanetan eta argitaratutako lanetan pobrezia, garapenerako lankidetza, garapen-teoriak eta desberdintasunak jorratu ditu.\nBigarren eguneko ardatzei heltzeko, gurekin izango dugu Javier de Lucas, Zuzenbidean Doktore eta Zuzenbidearen Filosofian Katedraduna Valentziako Unibertsitatean. Guztionari Balio Handiagoa Ematea deritzon ardatzari heltzeko Adela Cortina izango dugu hizlari, Etika eta Filosofia Politikoan katedraduna Valentziako Unibertsitatean, eta 2008tik Zientzia Moral eta Politikoen Errege Akademiako kidea. Erakunde horren sorreratik (1857) kide hautatu duten lehen emakumea izan da. Genero Sistemari buruz arituko da Virginia Maquieira, Gizarte Antropologiako irakasle titularra Madrilgo Unibertsitate Autonomoan, Menéndez Pelayo Nazioarteko Unibertsitateko Errektoreordea, aditua, eta Genero Sistemen, Giza Eskubideen eta Globalizazioaren teoria eta metodologiaren inguruan egile eta editorea.\nHirugarren egunean Carlos Romeo Casabonak helduko dio Bizi Kalitatearen ardatzari. Zigor Zuzenbideko katedraduna da Euskal Herriko Unibertsitatean eta Zuzenbidea eta Giza Genomaren Unibertsitatearteko BBVA Fundazioa–Bizkaiko Foru Aldundia Katedrako zuzendaria. Michael Warschawski etorriko da Gizarte Tentsioaren ardatzari ekiteko. Israelgo ekintzaile beteranoa okupazioaren aurkako eta bidezko bakearen aldeko mugimenduko kide da 1967tik. Hainbat ekimen eraman ditu aurrera, besteak beste, Alternative Information Centre-AIC (informazio alternatiboaren zentroa) sortu zuen Jerusalemen 1984an. Anjel Lertxundik eskainiko du Gizarte Memoriaren ardatzari dagokion osoko hitzaldia. Euskal Idazleen Elkarteko sortzaileetakoa da, erakundearen lehen lehendakaria. Euskaltzain urgazlea eta euskarazko hainbat literatur lanen egile. Bere liburuak hizkuntza askotara itzuli dituzte eta sari ugari irabazi ditu.\nEmakumeen eta gizonen arteko paritate-irizpidea erabili dugu 14 laguneko batzorde zientifikoan, osoko hitzaldietan, ardatzen koordinazioan eta mahai gonbidatuetan. Hau da, irizpide berritzailea erabili dugu.\nNola dago egitaratuta Kongresua?\nEgun bakoitzean hiru ardatz landuko dira aldi berean. Beraz, partaideak bakarra aukeratu eta eskaintzen dituen dinamiketan parte har dezake, edo ardatz bakoitzetik interesgarriena deritzona aukera dezake. Egunero ardatz bakoitzari dagokion osoko saioa egingo da, eta hori izango da batzarkide guztiek bat egiteko unea. Osoko hitzaldi bakoitza aditu batek eskainiko du, eta gaiaren inguruko azalpen orokorra egingo du. Gainera, parte hartzeko aukera ugari izango da: ikerketen emaitzei buruzko hausnarketak azaltzeko saioak, eztabaidarako aukera ematen duten mahai-inguruak, ideia eta jardunbide berritzaileak azaltzea ahalbidetzen duten tailerrak, instalazio artistikoak, film laburrak eta dokumentalak, era plastikoan ideiak jasotzen dituzten posterrak edota 2007 eta 2009 artean argitaratutako liburuen aurkezpenak.\nGainera, udalei bideratutako atala ere izango du Kongresuak, Eusko Ikaskuntzaren lanarekin lotura duena. Izan ere, lan horren inguruan dagoeneko 100 udal baino gehiagok sinatu dute hitzarmena. Herritarren partaidetzarako metodologiari buruzko tailerra eskainiko da, eta aldi berean udalek euren esperientzien emaitzak adieraziko dituzte euren lanetik hurbilen dauden ardatzen inguruan: Gizarte Memoria, Genero Sistema, Guztionari Balio Handiagoa Ematea, etab.\nParte hartzeko beste modu batzuk izango dira World Kafea edota foroak, hala nola Gazte Foroa, gazte jendeari bideratuta dagoena. Kongresuan modu aktiboan parte hartzeko eta ideiak eta esperientziak eskaintzeko aukera ugari dago, beraz.\nZer jende motari bideratuta dago?\nEusko Ikaskuntzako bazkideei, erakundeei, ardatzen edukiekin lotutako arazoak aztertzen dituztenei, gure gizartearen diagnostikoak ezagutu eta beste gizarte batzuen adibideak eta ekarpenak jaso nahi dituztenei. Eusko Ikaskuntzak erakunde artikulatzaile gisa dituen ezaugarriei esker udalek edota fundazioek hartuko dute parte, eta horrek zabaltasuna eta aberastasuna ematen dio ekimenari, gizarte dinamikaren erakusle egiten du.\nKongresuan parte-hartzerik ba al dago?\nHainbat biltzarkidek euren komunikazioak azalduko dituzte, badira gai jakinen inguruko sinposioetan eztabaidatuko dutenak, euren interpretazio artistikoak ekarriko dituztenak, liburuak aurkeztuko dituztenak, baita dokumentalak ere, eta ikerketara hurbilduko direnak euren proiektuen aurkezpenetan. Tailerretan parte hartzeko aukera badago.\nUdalek “Herritarren partaidetzarako” tailerrak izango dituzte, adituek zuzendutakoak, eta gainera, udal dinamiken barruan garatutako proiektuen emaitzak aurkeztuko dituzten tailerretan har dezakete parte.\nKongresuko jardunaren gaineko interesa duen edonork har dezake parte. Egun bakoitzean eta ardatz bakoitzaren inguruan antolatuta dauden jarduerak aukeratu ahal izango ditu Kongresuaren webgunean azaltzen den egitarauan. Garrantzitsua da ikus-entzuleak hurbiltzea. Izan ere, Kongresuak aukera ematen du hitzaldiak entzuteko, mahai-inguruetan izateko, Europa Jauregian handik hona ibiltzeko, dokumentalak edo instalazio artistikoak ikusteko, tailerrak nola egiten diren bertatik bertara ezagutzeko, liburu berriei begiratua emateko, aurkezpenetara joateko... Webgunearen bidez ere eman daiteke izena biltzarkide izateko.\nEra berean, herritar guztiei eta, kasu honetan, batez ere gasteiztarrei irekita egongo diren ekitaldiak izango dira Kongresuan. Horien artean dago Musikene Ganbera Orkestraren kontzertua, egoitza izango dugun Europa Jauregitik hurbil dagoen “Jesus Guridi” kontserbatorioan egingo dena.\nAzaroaren 18an eta 19an, 15.00etatik 19.30era aukera izango da instalazio artistikoak bisitatzeko eta dokumentalak edota eta poster-erakusketak ikusteko. Osoko saioak biharamunean ikusi ahal izango dira. Erica Ruiz de la Torrek diseinatutako “Hiriko Banaketak” argazki-lehiaketa ere jarduera irekia izango da.\nPartaidetza-dinamika horren barruan, zertan dira “World Kafe” ekimena eta “Sareak Garatzen” jarduera artistikoa?\nWorld Kafea partaidetza-teknika bat da. Mónica Moso eta María Cristina Koury D’Arce adituek zuzenduko dute jarduera, eta haiek planteatuko duten galderaren inguruan eztabaidatuko dute partaideek talde txikietan, eta ekarpen bakoitza “polinizatuko” da. Horrela, hasieran taldeka eztabaidatuko dena partaideen artean zabalduko da eta ekarpen indibidualen aberastasuna bilduko da. Prozesu kolektibo horretan, hasierako galderatik abiatuta jasotako erantzunen aberastasuna erakusten du emaitzak.\n“Sareak Garatzen” ekimena Luz Darriba artista galiziarrak eramango du aurrera. Kolore askotako oihala jendaurrean egitearen esperientzia indibidualaren bidez gizarte-sareak irudikatuko ditu. Andresare proiektutik sortutako kontzeptua izan da ekimenaren abiapuntua: emakumeek eta euren ekarpenek osatutako sareen garrantzia. Kontzeptua eta jardunbidea, azken hori beste dimentsio batzuetan ere erabiltzen da, hala nola, feminismotik sortutako ezagutzan eta irakasteko eta ikertzeko gaitasunean. Eta kontzeptu eta jardunbide horien inguruan beste sare batzuekin lotzen da, adibidez Eusko Ikaskuntzakoekin, edota informazioa, ezagutza eta beste mundu, egoera eta ezagutzekiko sentsibilitateak daramatzaten sare birtualekin. Luz Darribak nazioarteko ibilbide artistikoa egin du, eta bere lanek interes handia piztu dute. Horregatik, Kongresuan parte hartzeko gonbita onartu izana partaidetza-une bilakatuko da, eta biltzarkide guztiak eta interesa duten herritarrak daude bertara gonbidatuta. Sarea Europa Jauregiaren sarreretako batean jarriko da, sareek duten gaitasunaren adierazgarri. Aldi berean, bat egingo du Kongresuaren egoitza izango den eraikinaren 20. urteurreneko adierazpide grafikoekin.\nGazteentzako gunea ere izango da: Gazte Foroa.\nAurreko kongresuan jarri zen abian ekimena, eta oraingo honetan garrantzi handia hartu du. Izan ere, Eusko Ikaskuntzaren Gazteria izeneko egitarau esanguratsuaren bidez eman zaio tarte garrantzitsu hori.\nEuskal Autonomia Erkidegoko eta Nafarroako Foru Erkidegoko hainbat unibertsitateetako irakasleen eta ikasleen laguntzarekin diseinatu da ekimena. Beraz, partaidetza maila oso handia izan du. Ardatzen eta horiek sortuko dituzten eztabaiden inguruan egindako lanak erakusgai jarriko dira. Era berean, partaidetza-bikaintasuna sarituko da komunikazio, poster eta dokumental mailetan. Sariak itxiera-ekitaldian banatuko dira, “Hiriko Banaketak” argazki-lehiaketako sariarekin batera.\nZer helburu lortu nahi du Eusko Ikaskuntzak Kongresu honekin?\nKongresuaren helburu orokorretako bat da kideen arteko partaidetza zabala eta anitza sustatzea. Dinamika hori ikerketa indibidualen edota kolektiboen emaitzetan ikusiko da, edota mahai-inguruetako azalpen eta eztabaida horizontalean. Era berean, tailerrek ideia eta jardunbide berritzaileak azaltzea ahalbidetuko dute.\nJarduera sortaren bidez aldaketarako eta berrikuntzarako kontzientzia sortzea da kongresuak eskaintzen duen aukeretako bat. Jarduerok gizarte-dimentsioa duten gaien inguruko aurkezpenak, eztabaidak eta ikuspegiak alderatzea ahalbidetzen dute. Kongresuak hausnarketarako eta jarduteko ildoak ekar ditzake, eta hortik abiatuta hainbat adierazle zalantzan jarri eta beste batzuk birdefinitzea; azaltzen ari diren proposamen berritzaileak sar ditzake, aurrerapen-kontzeptuak eta -jardunbideak ebaluatzea ahalbidetuko dutenak, betiere aniztasuna kontuan hartu eta desberdintasunak zalantzan jartzen dituzten jarrera irekien ikuspegitik. Jardueren laburpenak jasoko ditugu, haien inguruan hausnarketa egingo dugu eta modu erakargarrian plazaratuko ditugu, ez bakarrik Eusko Ikaskuntzako bazkideei bideratuta, gizarte osoarentzat baizik. Lehen ondorioak Kongresuaren itxiera-ekitaldian aurkeztuko ditugu.\nEusko Ikaskuntzaren XVII. Kongresua da. Zergatik jarraitzen du halako biltzarrak antolatzen? Zein garrantzi dute gizartean?\nLau urtean behin Kongresua hausnarketarako une esanguratsua izaten da. Bere genealogia kontuan hartuta, orainaldian lan egiten da etorkizunera begira jardunbideak abiatzeko. Partaidetzarako gunea diseinatzen da, eta bertan alde indibidualaren eta alde kolektiboaren arteko elkarrekintza gauzatzen da. Elkarrekintza horretan ezagutza teorikoa eta esperientziak azaldu, eztabaidatu, alderatu eta etorkizunera begira jartzen dira, ekimen berriak abiatzeko eta jada abian direnen garrantziaz hausnarketa egiteko xedearekin.


Zer da pankreatitisa eta zein dira sintomak? | Larrialdi Zuzena\nZer da pankreatitisa eta zein dira sintomak?\nBy Cristiano Antonino\t Azken aldaketak Oct 11, 2021\nPankreatitisa akutua edo kronikoa izan daiteke. Nola ezagutu eta tratatu daitezke gaixotasunaren bi forma horiek?\nPankreatitisa pankreako hantura da, bi fase desberdinetan diagnostika daitekeena:\nBiak gero eta gaixotasun handiagoak dira.\nPankreatitis akutua larrialdi geletan sarrerako hirugarren kausa ohikoena da digestio-gaixotasunen artean eta pankreatitis kronikoak gutxienez 50 pertsonari eragiten die Italian 100,000 pertsona bakoitzeko.\nPankreatitis akutua bat-batean gertatzen da eta izan daiteke\narina (kasuen% 90)\nlarria (gainerako% 10a).\nPankreatitis akutuaren sintomak\nPankreatitis akutuak irudi kliniko aldakorra izaten du, baina bereizgarria sabeleko mina bortitza eta bortitza da, batez ere goiko sabelaldean agertzen dena ("barrage" mina) baina bizkarrean ere hedatu daiteke ("gerriko" mina).\nMinaz gain, egon daitezke:\nSintoma bortitz eta bortitz horiek dituen gaixoa larrialdietara joaten da ia beti, odol analisien eta azterketa erradiologikoen laguntzarekin, pankreatitis akutuaren diagnostikoa egiten denean.\nPankreatitis akutu larria\nForma larrietan, ordea, ospitaleratzean, orrialde akutua. bilakatu daiteke:\ngiltzurrun- eta arnas-gutxiegitasuna\nGarrantzitsua da espezialistak gaixotasun larriaren larritasun maila berehala aitortzea ahalik eta azkarren eta modu egokienean esku hartzeko.\nPankreatitis akutuaren arrazoiak\nKasuen% 90ean, pankreatitis akutuaren arrazoiak hauek dira:\nharri biliarrak, are ohikoagoak diren emakumeak;\nGainerako kasuak eragindakoak dira\nodolean triglizeridoen maila oso altuak;\nherentziazko mutazio genetikoak;\nzenbait droga edo beste substantzia "toxiko" batzuk hartzea;\ntumore onberak edo gaiztoak;\npankreako kalte autoimmuneak.\nP akutuaren diagnostikoa. definizioz gutxienez elementu hauetako 2 egotea eskatzen du:\nmina tipikoa, deskribatutako sintomen arabera\nodol analisi aldatuak, amilasa edo lipasaren balioekin normala baino gutxienez 3 aldiz handiagoa;\npankreako hanturaren zantzuak sabeleko ultrasoinu edo TC batean.\nPankreatitis akutuaren tratamendua\nKasu gehienetan, orrialde akutua. bere kabuz ebazten da 7-15 egunen buruan.\nTerapia solidarioa da\nzain barneko likido infusioa, batez ere lehenengo orduetan;\nelikadura laguntza, egun gutxiren buruan ahoz elikatzea posible ez denean.\nPankreatitis akutuaren forma larriagoetarako, ordea, askotan beharrezkoa da organoen funtzioa oxigenoarekin edo beste neurri batzuekin laguntzea edo beste sendagai batzuk ematea, adibidez antibiotikoak, konplikazioak osorik konpontzeko.\nEbakuntza behar duten kasuak arraroak dira eta gaur egun konplikazioak (hala nola drainatzea behar duten kutsatutako edo kutsatu gabeko fluidoen bildumak agertzea) endoskopikoki edo erradiologikoki ere tratatzen dira.\nNolanahi ere, errepikatzea ekiditeko ezinbestekoa da kausa identifikatzea eta kentzea. Behazun kalkuluek eragindako pankreatitis akutuen kasuan, behazuna kirurgikoki kentzen da.\nForma akutuarekin alderatuta, orr kronikoa. sintoma eta zeinu ñabarduragoak edo sotilagoak ditu, eta, batzuetan, sintomatikoak izan daitezke, gaixoari ondoeza eragiten ez diotenak, edo sintoma gutxi dituzten sintomak.\nOrrialde kronikoaren sintomak eta seinaleak. dira:\nsabeleko min kronikoa, intentsitate eta iraupen desberdina, berrerogabetasunarekin, hau da, ordu batzuetatik egunetara iraun dezaketen erasoak; otorduen ondoren gertatzen da gehienetan eta gunea pankreatitis akutuaren antzekoa da;\nelikagaien digestio txarra, pankreako zukuan dauden digestio entzimak murrizten direlako, janaria behar bezala digeritu eta xurgatzea ahalbidetzen ez dutenak; horrek beherakoa ere sor dezake gantzak galtzearekin, desnutrizioa eta pisua galtzea;\ndiabetesa, intsulina ekoizpenaren gutxitzeak eraginda, odoleko azukre maila erregulatzen duen pankreak sortutako hormona, diabetearen arduraduna.\nOrrialde kronikoa, kasu gehienetan, alkoholaren gehiegikeria kronikoak eta zigarroak erretzeak eragiten dute, arrisku faktorea baita bi formen agerpenerako eta pankreatitis kronikoa denboran zehar aurrera egiteko.\nZenbait kasutan, pankreatitis kronikoa pankreatitis akutuaren behin eta berriz gertatzen da eta, kasu bakanetan,\nherentziazko mutazio genetikoak\npankrea-hodiaren eragozpena neoplasia onberak edo gaiztoak direla eta.\nOrrialde kronikoa. batez ere azterketa erradiologikoen bidez diagnostikatzen da:\nultrasoinuak, CT edo / eta MRI (Erresonantzia Magnetikoa);\nekoendoskopia, formarik arinenak eta gutxien ezagutzen direnak diagnostikatzeko aukera ematen duena;\nodol eta gorotz probak baliagarriak dira pankreako "funtzionamendu okerra" eta haren ondorioak zehazteko.\nEra berean, komenigarria da gogoratzea, modu honetan, desnutrizioarekin lotutako konplikazioak modu aktiboan bilatu behar direla, eta horrek osasun arazo gehiago sor ditzakeela. Nahikoa da pankreatitis kronikoa duten gaixoen herenak osteoporosia garatzen duela esatea, nahiz eta gizonezkoak eta gazteak izan ", dio Capursok.\nPankreatitis kronikoa nola tratatu\nTratamendurako, esku hartzeko hainbat modalitate posible dira:\nbizimodua aldatzea, alkoholaren eta zigarroen kontsumoa ezabatuz;\nminaren kontrola, analgésikoak hartuz;\nentzima pankreako osagarriak hartzea;\ndiabetesa kudeatzea botikak hartuz.\nGainera, gaixotasunaren konplikazioak tratatzeko kasu askotan, honetara jo behar da:\nTratamendu endoskopiko inbaditzaile eta konplexuak, Eko-Endoskopia Endoskopikoaren eta Pankreatografia Endoskopikoaren Atzera Bidez (ERCP) bidez;\nDiabetes gestazionala, zer den eta nola aurre egin\nPankreako Minbizia, Farmakologiako Ikuspegi Berria Bere Progresioa Murrizteko\nZer egin konortea galtzen bada?


'Tribual', taldean jolasteko euskarazko 'trivial' aplikazioa doan Android-erako - Goiena.eus\n'Tribual', taldean jolasteko euskarazko 'trivial' aplikazioa doan Android-erako\nAhalik eta azkarren bost galdera sortari erantzun eta beste bi lagunekin lehiatuz jolasten da Tribual aplikazioan. Hitzokei, Mikroipuina, matematikak ala argazkiak identifikatzea moduko atalak ditu jolasak. Doan eskura daiteke, Android-erako, Google Play dendan.\nCodeSyntax-ek bere lehen aplikazio mugikorra jarri du merkatuan: Tribual. Joko bat da, euskaraz, dohainik. Oso mekanika erraza du, eta bakarka jokatzen den arren, partida bakoitza bi laguni bidaltzen zaio, sareko partidak osatuz.\nBost galderako sortak erantzutea da koxka, ahalik eta azkarren. Galdera bakoitzarekin hiru erantzun erakusten ditugu; bi okerrak dira noski. Sistema automatikoen bidez sortu ditugu galderak, eta eraberritzea eta gehikuntza ere ziurtatu dugu horrela. Bost galdera mota ditugu oraingoz:\nHitzokei. Definizio kreatiboen Twitterren jokotik. Definizioa ematen du Tribualek, eta hitzokei-a asmatu behar da.\nMikroipuina. Hauek ere Twitterren dabiltza. Ipuinean berba bat kendu dugu, eta asmatu egin behar da.\nNongoa da argazkia? Euskal Herriko herri batekoa izango da, asmatu egin behar! (Panoramiozerbitzuan dute jatorria irudiek)\nNongoa da pertsonaia? Wikipediatik erauzitako galderak dira. Pertsonaiaren jaioterria asmatu behar da.\nMatematikak. Batuketak nahiko errazak dira, ikusiko duzue, baina biderketak sartzen direnean, apur bat zailtzen da.\nGalde-sorta bakoitza, bi jokalari desberdinek ikusiko dute, eta hortaz, beti, batak edo besteak irabaziko du. Jokatzeko, sareko konexioa eduki behar da.\nErantzunak: 1 (CodeSyntax)\nEskerrik asko zabalkundeagatik. Debagoiena ere agertzen da galde-erantzunetan, jakina! jokatuz gero, argazkiren bat agertuko zaizue. Bestela hemen duzue pantaila-irudi bat, zuen eskualdeko pertsonaia batena... http://www.argazkiak.org/photo/tribual-galdera/...\nRobotak begiradaz kontrolatzeko modua garatu du Irisbond euskal enpresak\nMugikorraren mehatxu handiena erabiltzailea da\nInterneten euskaraz aritzea errazagoa da orain\nSare sozialen arteko borrokak\nGoienako irakurleen %95ak euskara ez den beste hizkuntza batean du nabigatzailea\n'Inplantalariak' teknologiei buruzko aholkularitza programa ekainean\nMugikor bidezko trafikoak ordenagailua gainditu du Goiena.eus-en\nGipuzkoak "zibersegurtasunerako zentro aurreratua" behar duela adierazi du Imanol Lasa diputatuak\n'Ransomware' motako birusak hainbat enpresetako ordenagailuak kutsatu ditu\nEtxaldeko animalien kudeaketa hurbil eta azkarra Nekagip aplikazioari esker\n'Baserriko abenturak': 4 eta 10 urte bitarteko haurrentzako euskarazko jolasa\nBideojokoak prozesu industrialetan trebatzeko Ez, Netflixek ez du urte oso baterako harpidetza oparitzen WhatsApp bidez


Niessen Kulturguneak arte eszenikoez gozatzeko aukera bikainak dakartza udazkenean | Herribizia\nNiessen Kulturguneak arte eszenikoez gozatzeko aukera bikainak dakartza udazkenean\nKultura 2018-10-19 | 0\nUdazkenak arte eszenikoen eskaintza zabala dakar Niessen Kulturgunera, gustu eta adin guztietarako. Hala azaldu dute, gaur, urriak 19, Ion Collar Kultura zinegotziak eta Iker Tolosa Kultura teknikariak Niessen Kulturguneko hall berrituan egindako prentsaurrekoan. Eurekin, Ibai Maritxalar artista errenteriarra ere izan da.\nTolosak datozen hilabeteotan Kulturgunean izango diren ikuskizunen zertzelada batzuk eman ditu hasteko: “Izaera oso desberdineko pertsonaiak izango dira oholtza gainean: Edith Piaf, kontakizun izatera iritsi ez diren zakarrontzira botatako orriak, euren bizipenak konpartitzera datozen bisitariak, zazpi senideren istorioak irudikatuko dituzten bi anaia, beti erne egon behar diren postariak, enara bizardunak edo hiltzear den azken euskalduna”.\nHelduei zuzendutako antzezlan batekin emango zaio hasiera denboraldi berriari igandean, hilak 21, 2018ko Max Saria jaso duen Kulunka Teatro konpainiaren ‘Edith Piaf. Taxidermia de un gorrión’ lanarekin, 19:00etan. Ondoren etorriko dira, Khea Ziater taldearen ‘Los vistantes’ (azaroak 10, 20:00etan), Axut! konpainiaren ‘Zazpi senideko’ (azaroak 18, 19:00etan) eta Tartean konpainiaren ‘Ghero’ (abenduak 16, 19:00etan) obrak.\nHalaber, familiek ere izango dute arte eszenikoez gozatzeko aukera: Mons Dansak Wabi-Sabi ikuskizuna ekarriko du Errenteriara urriaren 26an. Azaroaren 30ean, Benetan Be konpainiaren ‘Inondik inora’ antzezlanaren txanda izango da eta abenduaren 14an, 2princesesbarbudes taldearen musikak hartuko du kulturgunea, ‘Enaren kontuak’ ikuskizunarekin. Guztiak euskaraz eta 18:00etan.\nHorrez gain, ‘Atarian’ ekimenaren berri eman nahi izan du Kultura teknikariak, eta igandetan programatzen diren helduentzako ikuskizunen ostean, publikoak artistekin solasaldi bat izateko aukera izango duela adierazi du: “Esperientzia berriak eskaini nahi dizkiegu herritarrei eta arte eszenikoen esparrua barrutik ezagutzeko aukera eman. Horretarako, Kulturguneko hallean biltzen gara, kopa bat ardo eskaintzen dugu eta lagunartean, berriketan aritzen gara. Giro berezia sortzen da ikusle eta artisten artean”. Ainara Gurrutxaga antzerkigile eta kazetari errenteriarrak gidatzen ditu solasaldiak eta hiruhileko honetan, ‘Edith Piaf. Taxidermia de un gorrión’, ‘Zazpi senideko’ eta ‘Ghero’ antzezlanek eskainiko dute atarian geratzeko aukera.\nIkuskizunen prezioak ere gogorarazi ditu Tolosak: helduentzako ikuskizunen sarrera 8 euroan eros daiteke eta familiei zuzendutako ikuskizunena 3 euroan. Gainera, Kultura txartelaren titularrek %20ko deskontua dute.\nSarrerak erosteko aukera ezberdinak daudela ere esan du. Niessen Kulturguneko harrera bulegoan, astelehenetik ostiralera, 10:00etik 13:00etara eta 17:00etatik 20:00etara. Ikuskizunaren egunean bertan, Kulturguneko leihatilan, ordubete lehenago, edo on-line, bibe.me webgunean.\nAurkeztutako programazioa kultur proiektu baten barruan ulertzen du Tolosak eta hala, bere helburuetako bat maila publikoan zein pribatuan elkarlana sustatzea dela ere aipatu du. Bide honetan, Niessen Kulturgunea Sarea, Euskadiko Antzoki sareko eta Platea, Estatu Mailako Arte Eszenikoen programako kide dela azpimarratu du eta horrez gain, bi konpainia egoiliarren etxea ere badela: Kukai Dantza eta Dejabu.\nArtelan bat Niessenen\nBere aldetik, Ion Collar Kultura zinegotziak herritarrak eta kultura elkarrengana hurbiltzeko garrantziaz hitz egin du: “Herritarrak Niessenera, kulturara, erakarri nahi ditugu eta horretarako, kalitatezko ikuskizunak programatzea eta esperientzia berriak bizitzeko aukera ematea funtsezkoa da”.\nEsperientzia horiek “goxoagoak” izan daitezen, itxura aldatu diote auditorioko hallari. Eta itxuraldatze horretan, kokaleku berezia du Ibai Maritxalar artista errenteriarrak 2013an margotutako ‘Luisa’ artelanak. Maritxalarrek obraren urte beteko lagapena egin dio Errenteriako Udalari eta zinegotziak publikoki eskertu nahi izan du artistaren keinua.\nBestalde, “termometro lana” egiteko eskatu die herritarrei Collarrek: “Jakin nahi ditugu publikoaren iritziak eta iradokizunak eta horretarako, horien berri izateko, ‘Espientzien koadernoa’ edo iritziak jasotzeko orriak jarri ditugu Kulturgunean”.\nAmaitzeko, Kultura zinegotziak adierazi du, herritarrek programazioaren informazio guztia eskura izan dezaten, Banbalinak izeneko arte eszenikoen agenda argitaratzen duela Udalak urtarriletik, eta “gaur bertan” ekingo diotela agenda berria eraikin publikoetan, Turismo bulegoan eta beste hainbat establezimendutan banatzeari.\nInauteriak antolatzeko lehenengo bilera datorren ostegunean\nBigarren urtez “Kale Gorrian” ekimenean parte hartu du Errenteriako Udalak kalean bizi den jende kopurua jakiteko


LABek prekarietatea eta bazterketa arriskuan daudenengatik kezkatzeko eskatzen dio Donostiako Udalari | LAB SINDIKATUA\nZerbitzu Publikoak Udal eta Foru Administrazioa LABek prekarietatea eta bazterketa arriskuan daudenengatik kezkatzeko eskatzen dio Donostiako Udalari\nAtzo Donostiako Udaleko Turismo arduradunak hiriaren langabezi datuez eta bereziki Zerbitzuetako Sektoreengatik “harrokeriaz” esandakoen aurrean LABek prekarietatea eta bazterketa arriskuan daudenengatik kezkatzeko eskatzen dio Donostiako Udalari.\n1.- Lotsagarria da Gasco harro azaltzea, berak dakien bezala, gorantza doan prekarietatea ezkutatzen dituen datuen aurrean, miseriazko soldatak eta kotizatzen eta diru-kutxa publikoan aitortzen ez diren aparteko orduen bitartez.\n2.- Udal Gobernuak sentsibilitate eskasa erakutsi du hirian gehien sufritzen dutenen aurrean Gizarte Segurantzan izandako altak %2,5 igo direla harro adierazterako orduan. Zerbitzu Sektorean gutxienez langileen %80a lan egoera prekarioan dago eta Donostian zailtasun ekonomikoak pairatzen dituzten eta gizarte-bazterketa arriskuan diren familien kopurua 14.600etik gora da, %7,6 igo delarik.\n3.- Donostiako Udaleko EAJ eta PSOEren arduradun nagusi moduan, Goia eta Gascok argi erakutsi dute zeintzuk diren haien interes nagusiak. Turismoa exponentzialki gora doanean eta zerbitzuen sektorea aberasten ari den honetan, haiek ere aitortzen duten bezala, ostalaritza, turismoa eta komertzioa diru publikoarekin babesten dituzte enpresarien interesak, beharrizan egoeran dauden donostiarren benetako beharren gainetik jarriz.\nGuzti horrengatik LABetik Donostiako Udalaren jarrera eta konpondu nahi ez duten errealitatea ezkutatzen duten datuak erakusterako orduan erakutsitako harrokeria salatu nahi dugu: langileon arazoak, prekarietatea, zailtasun ekonomikoen gorakada, gero eta Donostiako pertsona eta familia gehiagok pairatzen duten jendarte-bazterkeria arriskua…\nDonostiako Udaleko gobernu taldeari (EAJ-PSOE) argazki politikak alde batera utz ditzan eskatzen diogu. Ez dezatela saldu hiri “politaren” irudia aberasten jarraitzen dutenak betikoak direnean oraindik ere, turismo geldiezinarekin onura ateratzen ari diren sektoreetako enpresariak. Bitartean Udalak, beste aldera begirartzen du langabezian, egoera prekarioan, hilabete bukaerara iritsi ezinik edota jendarte-bazterketa arriskuan diren milaka donostiarren arazoen aurrean.\nLehentasunak aldatzeko ordua da, politikak aldatu behar dira Donostiako biztanleriaren interesei lehensuna emateko, prekarietatearekin amaitzeko eta behingoz ostalarien txaloak herritarren arazoen aurretik jartzen dituzten politikari batzuen “harropuzkeriei” agur esateko.


HEMEN DUZUE GABONETAKO EGITARAUA | www.amorebieta.com\nInicio Kultura HEMEN DUZUE GABONETAKO EGITARAUA\nGaur aurkeztu dute Gabonetako egitaraua, COVID 19 birusaren eraginez birmoldatu behar izan da, baina egitarau ederra antolatu dute. Protokoloak errespetatuz bi ekintza mota izango dira; aurrez aurrekoak eta online. Argiak 7an piztuko dira eta Udaletxeko Plazan ez da ezer egongo, baina online bideo ederra prestatu dute; zornotzaaretoa.eus edo amorebieta-etxano.eus web orrietan ikusi ahal izango dena.\nOlentzero eta Erregeak frontoian egongo dira; ordutegia dago, erreserba egin behar da eta bakoitzak aukeratu beharko du; erreserba bakoitzeko lau pertsona.\nGoazen, Eñaut Elorrieta, Zetak, Izaro, antzerkiak, ipuin kontalariak, dantza…adi ibili kontzertu bakoitzeko 140 sarrera bakarrik daude salgai eta.\nArtículo anteriorLa primera planta de hidrógeno se instalará en Amorebieta\nArtículo siguienteCONCENTRACIÓN POR UNAS PENSIONES PUBLICAS DIGNAS JUSTAS Y SUFICIENTES


Yuanari aitortza | Ekonomia | Berria\nNDFk erabiltzen duen erreserba dibisen saskian sartu da azkenik Txinako moneta.\nBalio sinbolikoa du erabakia orain hartu izanak\nLangile bat yuanak zenbatzen makina batean. WOO HE / ARGAZKI PRESS\nTxina nazioarteko botere ekonomiko gisa duen estatusari beste bultzada bat eman dio NDF Nazioarteko Diru Funtsak. Erakundeak erabiltzen duen nazioarteko dibisa saskiaren barruan sartuko da yuana 2016. urteko urriaren 1etik aurrera. Klub aparteko horretan bakarrik daude AEBetako dolarra, euroguneko euroa, Japoniako yena, eta Erresuma Batuko libera esterlina. Bosgarren moneta izango da Txinakoa.\nAitortza hori lortzeko presio egiten aritu da Txina azken urteotan. Azken finean, munduko dibisa nagusien artean kokatzea eragingo du erabakiak, eta yuanari erreserba dibisa izateko bidean jarriko du. Berehalako ondorio praktikoak baino gehiago, balio sinbolikoa du mugimenduak. Diruaren balioa apala izateko esku-hartzea leporatu zaio sarritan Txinako Gobernuari, eta kontrol hori lausotzeko azken garaiotan hartu dituen neurriei oniritzia eman dio NDFk.\nFuntseko zuzendaritza batzordeak bost urtean berritzen du dibisa saskia. Horretan oinarritzen da SDR izeneko sistema, Igorpen Eskubide Bereziak. Eskubide horiek aktibo bat dira, eta NDFren nahiz erakundea osatzen duten 188 herrialdeen eragiketak finantzatzeko erabiltzen dira. Herrialde batek igorpen eskubide berezi horiek nahi duen monetan truka ditzake gero.\nEspero zen halako erabaki bat hartzea. Traba teknikoak gaindituta zituen, orain dela aste batzuk NDFko teknikariek ontzat jo zutelako Txinako dirua erabiltzea aurrerantzean. Uztailean hainbat eragozpen jarri zizkioten aztertzaileek Txinari, baina egindako zuzenketekin ados daude.\nAsiako erraldoiarekin zerikusia duten erabaki guztietan bezala, elementu politikoa ere ez da falta izan. Christine Lagarde NDFko zuzendariak berak atera zuen komunikatu bat, funtseko teknikariek emandako emaitzari babesa emateko.\nBi irizpide erabiltzen dira moneta bat dibisen saskian sartzeko aukera duen edo ez neurtzeko. Lehenik eta behin, esportazio irizpidea. Horren arabera, diru batek ekonomia globalean garrantzi apartekoa izan behar du. Txinakoak baldintza hori aspaldi betetzen zuen. Nazioarteko bost dibisa handienen artetik saskian ez zegoen bakarra zen.\nArazoa bigarren irizpidearekin zetorren. Moneta horrek «erabilera askekoa» izan behar duela dio NDFren araudiak. Batetik, nazioarteko salerosketetan «erabilera zabala» izan behar du, eta yuanak badu, besterik ezean merkatu erraldoi bat ordezkatzen duelako. Bestetik, finantza merkatuetan asko erabili behar da. Horri buruz zalantza handiagoak agertu dira.\nErabilera askeari buruz dauden mugak argi utzi nahi izan ditu funtsak. Izan ere, ez du zerikusirik monetaren kotizazioa erabat librea izatearekin. Txinako Gobernuak yuanaren kotizazioari mugak jarriak dizkio, goitik eta behetik, baina baldintza horiek erreserba dibisa izatearekin bateragarria direla ondorioztatu dute NDFko teknikariek, beti ere monetak erabilera zabala izatea mugatzen ez bada.\nFuntseko zuzendaritzak baiezkoa eman zuen atzoko bileran. Finantzak eta moneta erreformatzeko Txinak egin duen lanari «aitortza» egin zion Lagardek, erabakiaren berri ematerakoan. Banku zentralek yuana gehiago erabiltzea espero liteke orain.


Marie Darrieussecq-ek Hasier Etxeberriari • ZUZEU\nMarie Darrieussecq-ek Hasier Etxeberriari –\nTestu labur hau frantsesez idatzi dut, ez bainaiz euskaraz hainbesterako gai, eta neure artean, hauxe izan dut lehen burutapena: “Hasierri eskatuko diot itzul diezadan”.\nMartxoak 29, asteazkena; ez nuen ulertu nahi izan Hasier hil zela. Telefonoan euskaraz jasotako mezua deskodetzea lortu nuen, eta ez nuen ulertu nahi izan. Hitzokin talka egin nuen.\nHasier gizon garrantzitsua izan da niretzat. Adiskide handia. Nire euskal jatorriarekin berriz bat egiten lagundu zidan. Muga zartarazi zuen. Esan zidan “zu euskal idazlea zara, barraskiloa barraskiloa den bezala”. Bost idazle bere liburua mugarria izan zen euskal literatura ezagut nezan, haurra nintzela anputatu baitzidaten. Bere Inesaren balada frantsesez irakurri nien haurrei. Hasier kultur hedatzaile handia zen, belaunaldi guztietan.\nJostaria eta ona zen. Autoritarioa eta kartsua. Zeharo amultsua. Gizona, egiazkoa! Izen-abizenak ongi zegozkion. Hasieratik neba nagusia izan zen niretzat, baita etxe berri bat ere, gogoa eta begiak ireki baitzizkidan ene jatorriaren parte handi bat deskubritzeko.\nClaire alabak, 13 urterekin, haren lau oroitzapen aipatu dizkit supituki: nola deitzen zion zakurrari Tximi; “ziztuan doa, tximista bezala”. Nola ikaratu zen (txantxetan) ikusi zuelako hark egindako mamia, goilararekin pixkanaka jan ordez, irabiatu egiten zuela gure alabak. Nola eraman zuen arrantza egitera, adeitsuki, “mutila ez izan arren”. Nola animatzen zituen seme-alabak, Jon Peli eta Sara, gurekin frantsesez mintzo zitezen.\nEuskal Herria Hasierren begiekin ikusi nuen. Nire herria bateratu nuen hari esker.\nBeti gordeko dut Hasier ene bihotzean. Beti izango dut presente ene baitan.\n-Xabi Payak itzulia-\nHasier Etxeberria, Marie Darrieussecq\n2017ko hamahirugarren astea (Txiorik Onenak)


Futurismoa – Gizapedia\nBoccioni (1882-1916) margolari futurista nabarmenetakoa izan zen. Irudian, "Lantzaria erasoa", non futuristek mugimendua irudikatzeko zuten joera nabari den.\nFuturismoa XX. mendearen lehen hiru hamarkadetan loratu zen kultura mugimendu abangoardista izan zen. Hasiera batean literaturaren inguruan mamitutako mugimendua izan zen, baina gero artearen inguruan ardaztu zen, eta arkitekturara, musikara, argazkigintzara eta zinemara ere zabaldu zen. Futurismoak teknologiaren garapenaren indarra ospatzen zuen bereziki eta mugimendua eta abiadura hartzen zituen motibo nagusitzat, bizimodu modernoaren ezaugarri nagusiak zirenez garai hartan, garraiobideen garapena dela eta. Abstrakzioa ere bereganatu zuen. Ildo beretik, zinema artearen eta zientziaren batasun gorentzat hartu zuen, zinema zazpigarren artea izendatuz.\nFilippo Tommaso Marinetti italiar poetak abiarazi zuen mugimendua 1909 urtean. Le Figaro egunkarian plazaratutako manifestu sutsu batean "erre itzazue liburutegietako apalak ... museotako zoruak" aldarrikatzen zuen kultura akademiko eta tradizionalaren aurka. Marinettiren aldarrikapenak garai hartako potentzia nazionalen multzora bildu ezin izan zen Italiarekiko etsipena besterik ez zuen adierazten, eta XX. mendearen bueltan loratzen ziren eskola eta joera berrien nahasketa besterik ez zen. Manifestuak italiar margolari nabarmen batzuk erakarri zituen, hala nola Boccioni, Carrá, Russo, Balla eta Severini, beraien aldetik Margolaritza Futuristaren Manifestu Teknikoa argitaratu zutenak. Boccioni izan zen mugimenduaren ordezkari nagusiena, baina I Mundu Gerran hil zen; ondoren, mugimenduaren gainbehera etorri zen. Marinettik mugimendua suspertzeko ahaleginak egin zituen, eta Mussoliniren laguna izanik, faxismora hurbildu zen. Hala ere, gehiegizkoa omen da esatea futurismoa faxismoaren arte ofiziala izan zela, eta egokiagoa da rol hori Novecento mugimenduari ematea. Futurismoa nabrmen eragin zuen beste herrialde bat Errusia izan zen, 1920ko hamarkadan, non bereziki literaturaren eta ikusizko artearen inguruan ardaztu zen.


Komunikazioa erakundeetan aditu titulua Bilbon ere eskainiko da — TUlankide MONDRAGON\nKomunikazioa erakundeetan aditu titulua Bilbon ere eskainiko da\nBi berrikuntza nagusi izango ditu tituluak datorren urtetik aurrera. Batetik, Bilbon eskainiko da, Bilbao Berrikuntza Faktorian. Eta bestetik, ohiko materiez gain, tarte berezia hartuko du beste gai batek: komunikazioan erakundeek izan behar duten hizkuntza-politikak.\nAurreko edizioetan bezala, aditua urrian hasi eta ekainean bukatuko da ikasleen proiektuaren aurkezpen akademikoarekin. Hori izango da-eta, oraingoan ere, graduondoaren ardatza: komunikazioarekin lotuta, ikasleak egin behar duen proiektu erreala. Beti ere, lan hori egiteko, ikasleak izango du unibertsitatearen tutorearen gertuko laguntza.


Constitutional Referendums and the Democratic challenge: Canada as a role model?\nKanadan, ez dago legezko ageriko justifikaziorik, alde batek eragindako sezesiorik izan dadin. Alabaina, Kanadako Auzitegi Gorenak ezarri zuenez, Kanadako federalismoaren funtsezko oinarrien arabera, Quebeceko herritarrek sezesioa aldezten badute, eta hartarako galdera argi baten eta hautesleen gehiengoan oinarritzen badira (baldintza horietarik batere ez da argiro zehazten); bada, orduan gainontzeko bazkide federalek beste harreman bat negoziatzeko obligazioa izango lukete.\nKanada zatitu ahal izatearen aldeko irizpena eman zuen Auzitegi Gorenak; hortaz, munduko herrialde bakanetarikoa da, non aitortu egiten baita sezesiorako eskubide konstituzionala.


Uberan - Euskal Idazleen Elkartea - Maite Aizpurua: “Mundu honetan bizirauteko mundu alternatibo bat sortu baino ba alternatibak mundu horretan sortu behar dira”\nMaite Aizpurua: “Mundu honetan bizirauteko mundu alternatibo bat sortu baino ba alternatibak mundu horretan sortu behar dira”\nMaite Aizpuruak Umm... mmu! izeneko antzezlana estreinatuko du gaur Azpeitiko Euskal Antzerki Topaketen barruan. Ez ohiko abiapuntua aukeratu du bere lana kokatzeko: aktorearen gorputza eta korri egiteko tramankulu baten arteko harremana. Dantzertiko ikasketak amaitu berri, Azpeitiko Kultur Mahaia emandako sorkuntza beka bati esker taularatuko du lana.\nKorrika ibiltzea abiaduraren azelerazioari, pausu markatuei men egitea da running-aren kulturan. Saltaka egiteko ordea, gelditzera gonbidatzen gaituen pieza eszenikoa da honakoa. Sententzia medikoak, zalantzak, minak, ibilera okerrak, desirak eta simulakroak gurutzatzen diren geraleku konkretua arakatzeko parada.\nErresistentzia intimoak zeharkatzea, makinaren dardara konpartitzea.\nAzkarrago harrapatzen ei zaio gezurtiari herrenari baino. Ibilian-ibilian baina, egia entrenatzen den gezur bat besterik ez da.\nMaite Aizpurua: "Erreferente mailan euskaraz hutsunea dagoela iruditu zait"\nZertan datza, funtsean Umm... mmu! antzezlana?\nAntzerkiaren bitartez nola bizirauten dugun eta erresistitzen dugun ulertzeko egindako saiakera bat da, kasu honetan korrika makina bat eta pertsonaren artean. Nola sortzen den harreman hori, nola garatzen den... mundu honetan bizirauteko mundu alternatibo bat sortu baino ba alternatibak mundu horretan sortu behar dira, filosofiatik abiatu naiz, nola bizirauteko elkarren beharra dugun, nola ezin garen munduari iskin eginik bizi.\nZer teatro mota da ikusi ahal izango duguna?\nFikzio bat egon badago, azkenean antzerkia delako, baina esango nuke oso hurbil dagoela neurri batean performancetik. Azkenean eszena gainean ni lehenengo pertsonan aurkezten naiz Maite bezala. Ez da, noski, kalean aurkitu daitekeen Maite berdina, fikzio batean sartuta dagoen Maite bat da. Teatro bisualetik ere badauka, fisikotik. Azken fasean testuarekin hasi naiz lanean.\nZuk idatzi duzu testua?\nBai, egia esan testua momentu jakin batean etorri da. Bidea oso luzea izan da, hasieran hausnarraren inguruko proiektu batekin hasi nintzen lanean, makinarekin modu oso fisikoan harremantzen nintzen, ikusiz nola ahal zen koreografiatu eta eszenan jarri. Ostera beharra ikusi dut makinarekiko harreman fisikotik haratago erresistentziaren gaiarekiko beste bide batzuetan inbestigatzeko, eta ni neu hasi naiz testua idazten.\nZer garrantzia ematen diozu testuari? Ematen du dramaturgia mota bisual edo fiskikoagoetan testuak ez duela agintzen, ezta?\nSei hilabete eta gero norabide ezberdinetatik pasa eta gero, bat batean topatu dut testu baten beharra. Oso zaila da oreka hori topatzea, literatura eta norbere esperientziatik oso hurbil dagoen idazketaren artean, biografiatik hurbil dagoen materiala era berean antzerkirako balio duena. Alde batetik gauza literarioak idatzi ditut, eta bestaldetik eguneroko hizkeratik eta inprobisaziotik ateratako testuak ere.\nBaduzu erreferentziarik idazteko orduan?\nBai. Gertatzen zaidana da etortzen zaizkidan erreferente guztiak, ikusi edo irakurri dudan antzerkia, denak edo gehienak erdaldunak direla. Nire bizitzan lehenengo aldiz aurkitu naiz bat batean gaztelera behar nuela pentsatzeko, eta hori fastidio handi bat izan da. Joan naiz euskarara ekartzen, baina askotan erreferenteek nahi gabe norberarengan modu batzuk osatzen dituzte, norberak barneratzen dituen kanon batzuk, eta gaztelera atera zitzaidan sarri. Interesantea da ikustea nola idazketara jotzerakoan, eta baita inprobisazioetan ere, gaztelera behar nuen niregana hurbiltzen nintzenean, parodiara gerturatzean adibidez. Ez nuen ulertzen zer gertatzen zitzaidan, ez zaidalako lehenago inoiz gertatu. Erreferente mailan euskaraz hutsunea dagoela iruditu zait. Poesia ikusten da euskaraz, baita poesia antzerkira eramanda ere, baina poesia testuak dramaturgia baten barruan pertsonaiekin, fikzio baten barruan, oso gutxi.\nBertigoa duzu, Dantzertiko ikasketak amaitu berri solo bat eginda?\nBai. Hau ez zegoen nire planetan, ez zait gustatzen gauzak bakarrik egitea, baina horrela suertatu zen eta esan nuen aurrera! Bizitzan lagunduta gaude, baina ikasi behar da norberaren proiektua aurrera ateratzen. Bertigo handia ematen du, baina antzerkia askotan salvavidas bat da aurrera segitzeko, honetan sinetsi behar duzu, eta aurrera.


“Gauzez barre egin behar da; umoreak amildegira jaustetik libratzen gaitu” - Durango - Anboto.org\n“Gauzez barre egin behar da; umoreak amildegira jaustetik libratzen gaitu”\nKarolina Suarez 2019-03-15 13:00\nEugenia Manzanera (Salamanca, 1970) ipuin kontalariak De amor y de muerte helduentzako narrazio saioa egingo du Durangoko Bizenta Mogel bibliotekan, martxoaren 15ean, 19:00etan. Maitasunaren eta heriotzaren inguruko istorioak kontatuko ditu. Hurrengo egunean, 12:00etan, haurrentzako ipuin kontaketa saioa eskainiko du: No me comas… y punto.\nZer kontatzen du ‘De amor y de muerte’ ahozko narrazioak?\nSaioaren hasieran esaten dudan moduan, narrazioaren amaieran hil egiten da mundu guztia. Zenbait istorio kontatzen ditut eta guztiak maitasunaren ingurukoak dira. Guztiak dauka hasiera eta amaiera bat, baita maitasun guztiek ere, baina horrek ez du esan gura mundua amaitu egiten denik.\nZer da egingo duzuna?\nAhozko narrazioa egingo dut. Antzerkiaren mundutik natorrenez, nire kontakizunak teatralak izaten dira. Ipuin batean maskara bat erabiltzen dut eta XV. mendeko komikoen moduan kontatzen dut istorioa. Denetarik dago saioan.\nUmoretik abiatutako kontakizuna izango da.\nGauzez barre egin behar da; umoreak amildegira jaustetik libratzen gaitu. Umoreagaz, min egiten diguten egoerak ere gainditu ditzakegu, desamodioa eta heriotza, esate baterako.\nMaitasuna eta heriotza.\nBizitza dira. Zer da bizitza? Maitasuna eta heriotza. Jaio egiten gara, maitatu egiten gaituzte, maite dugu eta hil egiten gara. Orduan, De amor y de muerte bizitzaz berba egitea da. Bizitzaz umoretik berba egin ahal bada, askoz ere hobeto.\nNola sortu zenuen obra hau?\nIpuinak sortzen joan naiz eta ipuinen arteko loturak egiten. Kontzeptu batzuk beste batzuekin ehundu eta askok maitasunaz eta heriotzaz berba egiten zutela konturatu nintzen. Horra hor narrazio saioa. Frantsesek orgasmoari le petite mort esaten diote, eta horrela amaitzen dut, bakoitza bere klimaxera heldu dadin.\nIpuin kontalaria ala antzezlea zara?\nOrain dela gutxi, antzezle narratibo moduan definitu ninduten. Antzerkigintzan hasi eta urte bira, ipuin kontalari lanetan nenbilen. Kontatzea oso pertsonala da, bakoitzak sentitzen duenaren arabera kontatzen eta entzuten du. Espazioaz eta tempoaz daukadan ikuskeragatik, egiten ditudan narrazioetan antzerkia dago, eta alderantziz ere bai.\nZe publiko motagaz sentitzen zara erosoen?\nLan on bat egiteko, publikoa zure alde eduki behar duzu, eta ganorazko espazio bat. Berdin dit hartzailea heldua edo umea den. Kontua berdinen arteko harreman ona sortzea da. Laugarren horma ez da inoiz nire paretarik gogokoena izan, eta ez dut erabiltzen. Hartzailea edozein dela ere, gustura sentitzen naiz.\n‘No me comas… y punto’ ere familia osoarentzat egingo duzu.\nIpuinetan asko jaten da: otsoak hiru txerriak jaten ditu, Hanselek eta Gretelek txokolatezko etxe bat jan gura dute eta, aldi berean, sorginak eurak jan gura ditu… Jatea da dena, ze, osterantzean, hil egiten gara. Beste saioan guztiak hiltzen badira ere, honetan bada beste norbait jan gura duen bat.


Kaixo lagunak! blog onetan aurkituko duzue Onddoen informazioa, espero dugu ondo pasatzea\nHAUEK GUK GARA\nOnddoak mundu osoan barrena daude hedaturik, eta habitat gehienetan hazi ohi dira, basamortuak barne. Onddo gehienak lurrean hazten dira, baina zenbait espezie uretan soilik bizi dira. Bakterioekin batera, onddoak materia organikoaren deskonposatzaile nagusiak dira mundu osoko ekosistema lurtar gehienetan.\nPublicado por ALAZNE en 1:13 No hay comentarios:\nOnddoak Fungi erreinuko izaki bizidunak dira. Onddoak organismo heterotrofoak dira, zelula-horma kitinatsua dute eta, espezierik gehienetan, hifa zelulanitzez osatutako harizpi antzeko mizelioak eratzen dituzte.\nPublicado por IRATI en 0:55 No hay comentarios:\nPublicado por ALAZNE en 0:39 No hay comentarios:\nZER DIRA ONDDOAK?\nPublicado por IRATI en 2:25 No hay comentarios:\nBIZIDUNEN ARTEKO HARREMANAK\nHarraparitza : Harrapariak beste espezie batzuetako kideak, harrapakinak, harrapatu eta jaten ditu.\nParasitismoa : Parasitoak beste espezie batzuen bizkar bizi dira . Adibidez: eltzoak eta zorriak\nKomentsalismo : Espezie batek anura lortzen du, baina besteari ez dio kalterik egiten. Adibidez : erroneroa.\nMutualismoa : Partaideen onura dakar eta inorik kalterik egin gabe. Adibidez : loreak eta erleak.\nSimbiosia : Elkartutako bi espezien harteko harremana estua eta iraunkorra da. Adibidez : algak eta onddoak.\nPublicado por PAULA en 2:00 No hay comentarios:\nAintzina gendea edosein abadetik hiltzen zen, baina egun batean ALEXANDER FLEMING konturatu zen ongoen esker : onddoekin pedicilina asmatu zuen, eta horreri esker gendea denbora gehiago irauten zuen bizirik.\nPublicado por ALAZNE en 7:46 No hay comentarios:


Gomendioa: 'Punk the Capital' dokumentala — Gaztezulo\nGomendioa: 'Punk the Capital' dokumentala\nGomendioa: 'Punk the Capital' dokumentala 1970. hamarkadako bigarren zatia garai konplexua izan zen Wahington DC hirian. Dekadentzia betean zegoen, biztanleak galtzen zituen eta krimena gora zihoan. Pobrezia hiri erdiraino iritsia zen eta erretako eraikinek paisaia hondatzen zuten. https://www.gaztezulo.eus/albisteak/gomedioa-201cpunk-the-capital201d-dokumentala https://www.gaztezulo.eus/albisteak/gomedioa-201cpunk-the-capital201d-dokumentala/@@download/image/172e205eb094e0b0a1d96656297a1950_original.jpg\n1970. hamarkadako bigarren zatia garai konplexua izan zen Wahington DC hirian. Dekadentzia betean zegoen, biztanleak galtzen zituen eta krimena gora zihoan. Pobrezia hiri erdiraino iritsia zen eta erretako eraikinek paisaia hondatzen zuten.\nHorretaz gain, Martin Luther King-en hilketak arrazagatiko istiluak ekarri zituen 1968an. Unadura sozial hartan sortu zen hiriak inoiz bizi izan duen sorkuntza etapari oparoena. Etxe Zuritik hurbil punkak kaleak bereganatu zuen soinu propioarekin Washington hiri musika bilakatuz. Hardcore-a sortu zen bertan, erratietatik ateratako oihu leherkorrak, punkaren politika izango dena nolabait, Bad Brain, Minor Threat eta beranduxeago Fugazi bezalako taldeak izango zituztenak buru.\nEszena musika horren jatorriak dira Punk the Capital dokumentalaren ardatz. Bertan Washingtoneko punkaren eta hardcore-aren hastapenak azaltzen dira 1976tik 1983ra bitarte izandako sorkuntza aberastasuna azpimarratuz. Dokumentala garaiko grabazio, bideo eta argazkiekin osatuta dago, asko super 8n filmatuta daude eta ezkutuan egon dira orain arte artxibo pribatuetan. Irudi hauek protagonisten elkarrizketekin osatzen dira: Ian MacKaye-tik (Teen Idles, Minor Threat, Fugazi) Henry Rollins-eraino (Black Flag).\nUmorean oinarriturik dokumentalak industriaren inolako babesik gabe sortutako garaiko eszenaren energia eta kontraesanak modu zintzoan biltzen ditu dokumentalak. Garai hartan hirian ez zegoen ia jotzeko lekurik ere, oso hiri kontserbadorea baitzen. Kontzertuak etxeetan, zentro sozialetan eta fama txarreko lokaletan burutzen ziren, eta hain justu horiei esker lortu zuen mugimenduak aurrera ateratzea. MacKaye-k hala dio dokumentalean: Punk mugimendua sortu zitekeen azken lekua zirudien Washington-ek, baina behin sustraiak botata inork irudika ezin zitzakeen bideak jorratu zituen.\nThe Sleeky Boys edo White Boy bezalako taldeek bidea ireki zuten 70. hamarkadaren erdialdean Londres eta New York-etik zetorren punka imitatuz. Baina berehala hasi zen Washington bere bide propioa egiten, Sex Pistols, Dead Boys edota Ramones bezalako taldeen autodestrukzio eta nihilismoa alboratuz. Horrela 1979an Bad Brains taldea azaldu zen: Mundu zurian zeuden lau mutil beltz. Ordura arte jazza egin zuten eta beraiek izan ziren hiriko mugimendu berriaren lehen harria jarri zutenak. Minutu eta erdiko abestiak, ziztu bizian jotakoak. Bad Brains-en aldean Ramones taldea aitonez osatutako zegoen.\nTaldeak sortzen zihoazen bitartean, hauek jotzeko lekuak ere ugalduz joan ziren. Artista eta “hippiek” autogestionatutako Madam's Organ etxea da horietako bat. Bertako airea arnastea nahikoa zen kolokatzeko. Bertatik Black Market Baby, Enzymes, Government Issue edo Teen Idles bezalako taldeak sortu ziren eta ondoren, azken honetatik Minor Threat talde mitikoa aterako zen, Fugazi-ren enbrioia. Azken hau da beharbada, hiritik kanpora ospetsuen egin den taldea. Bad Brains-en gehiegikeriei buelta eman zion MacKaye-ren taldeak straightedge dotrina asetikoa sortuz. Mugimendu honetakoek alkohola, tabakoa eta drogak arbuiatzen zituzten. Horretaz gain kontsumismoaren edo Reagan-en politika kontserbadoreen aurka azaldu ziren. Egun osoa kolokatua egoteak ez du ezer iraultzailetik dio MacKaye-k dokumentalean.\nUrte horietan sortu zuen Dischord diskoetxea ere, eta honek dokumentatu zuen hobekin garaiko eszenaren garapena. Egun mundua berriz ere sozialki lokartzen ari dela dirudien honetan iratzartzeko oihukatzen digun ukabilkada da dokumentala. Ez galdu!


Giltza - Librería Chundarata.\nEditorial : GILTZA\nZIRKULU GORRIMINA EUSKERA\nBehin batean, aspaldi, fantasma bat ikusi nuen. Eta gero, handik lau urtera, beste bat. Lehenengo fantasma maitekorra zen, eta usain onekoa. Nardo-usaina zuen. Beatriz Obregónen espiritua zen. Berari esker aurkitu nituen Xivaren Malkoak, hirurogeita hamar urtez galduta egondako lepoko zoragarri bat. Bigarrena ez zen izan maitagarria, inondik inora. Beldurra eragiten zuen et...\nBARCELO ESTEVE, ELIA\nEleberri poliziakoa eta gotikoa uztartzen dira intrigazko istorio honetan. Max gaztea erortzeko zorian dagoen etxe batean esnatu da. Gorputza orbain izugarriz zeharkatuta dauka. Horrek agerian uzten du kirurgialari batek josi dizkiola zauriak, baina berak ez du ezertxo ere gogoratzen. Norak Medikuntza ikasten du Alemaniako hiri batean, Ingolstadten. Inauterietako gau batean, Ma...\nGoizaldean bi bizitza gurutzatu dira sarean. Bi gazte joko misteriotsu batean: ametsak, ilusioak eta kezkak partekatzen dituzte, baina ez identitateak. Laster emango dute hurrengo pausoa: itsu-itsuko hitzordua. Dena den, ezezagunekin elkartzea arriskutsua da, zeren... denok ezkutatzen baitugu sekreturen bat. Hilotz bat. Mutil gazte baten gorpua. Desitxuratuta dago, eroriko b...\nIGERABIDE SARASOLA, JUAN KRUZ\nAireportu aldean, sator txiki bat pozik bizi zen, lurrean tunelak egin eta egin. Baina, burutxoa zulotik ateratzen zuenean, batzuetan hegan egitea zuen amets… ...\nKOLAKO ALTXORRAREN BILA\nLOPEZ, EDNA / COMOTTO, AGUSTIN (IL.)\nKola uhartean, ur-eskasiaren ondorioz, diruak galdua zuen balioa. Ura zen ororen neurria, eta haren bitartez egiten ziren salerosketa guztiak. Han, Omar izeneko umezurtz gazte batek Kolako altxor ospetsuaren berri izan zuen, hartz-itxurako mezulari bitxi batek gutun deszifragaitz bat eman zionean. Hala, egun batean, hartz batek, mezulari batek eta haur batek abentura bati ekin ...\nBehin batean, aspaldi, fantasma bat ikusi nuen. Bai espektro bat, agerpen bat, espiritu bat; nahi duzun bezala esan; kontua da ikusi egin nuela. Gizakia Ilargira iritsi zen urtean izan zen eta une batzuetan beldurra pasatu banuen ere ?beldur handia, egia esan?, istorio hau ez da beldurrezkoa esaten zaien horietakoa. ...\nSUPERMITXINA 01 BADATOR SUPERMITXINA EUS\nSGARDOLI GUIDO /\nSINISTUKO ZENUKE KATEME POTOLO BELDURTI ETA LOTI BAT SUPERKATU BIHUR DAITEKEELA? AKILES, LUCAREN KATUTXOA, GALDU EGIN DA. NON OTE DAGO? TIPULAK ZERBAIT ENTZUN DU, NORBAIT MIAUKA... SUPERMITXINAREN ORDUA IRITSI DA! EZ GALDU NIRE ABENTURAK! IRAKURLE HASIBERRIA BAZARA, EGOKI-EGOKIAK DIRA, LETRA MOTA HAU ERRAZ IRAKURTZEN BAITA. ...\nLH 4 - KOAD BURUZKO KALKULUA - MATEMATIKA 5\nHATZ-LIBURUA - ZELAIAN\nOihalezko eskularru hauek liburu txikiak dituzte itsatsita. Eskularruak pertsona helduen eskuen neurrira egin dira. Hatz bakoitzean txotxongilo bat dago. Hala, pertsonaien antzezpena egin daiteke, hatzak mugituz eta ahotsak jarriz. ...\nVALVERDE TEJEDOR, MIKEL\nAdrian, anaia nagusiarekin dabilenetik, aldatu egin da, eta skaterrak ere aldatu egin dira Adrianen mundu-ikuskera dela eta. Hala ere, hasieran batek ere ez dio kasurik egin Adrianek eskale bati buruz dituen susmoei. Eskale hori gizon xelebrea da, munduaren amaiera iragartzen baitu plazan. ?Apokalipsiaren gizona? esaten diote denek, isekaz. Skatea da haien mundua: askatasuna, ...\nDena aldatu zen egun hartan gure Augustorentzat, bai, botila bat ur erosi zuenean. Izan ere, gero erosi nahi izan baitzuen bizkar-zorro bat, eta gero bizikleta bat azkar ibiltzeko, eta gero auto bat askoz ere azkarrago ibiltzeko. ...\nAGERIAN UTZITAKO IKASTETXE-ZUZENDARIAREN KASUA\nTxarlik ametsetan jarraitzen du: kasu handi bat argitu nahi du bere detektibe-agentziarekin, benetan garrantzitsua izango den kasu bat. Baina, azkenaldi honetan, beste zerbaitekin ere egiten du amets… eta bere arrebaren lagun ezin ederragoak du horren errua. Bien bitartean, lapurreta arraro bat gertatu da ikastetxeko zuzendariaren bulegoan. Eta susmagarri nagusia… ikastetxe...\nPEPINOEN MISTERIOAREN KASUA\nUdalak basotik hurbil dauden baratzeak desjabetzeko erabakia hartu du. Baratze horietako batean bizi da Xarmant, Txarli & Company detektibe-agentziako txakur azkarra. Hori arrazoi nahikoa da gure lau lagun eta erdiren taldea beste kasu batean lanean hasteko. Baina, horrez gain, gauza arraroak gertatzen hasi dira baratzeetan. Eta beti gauez gertatzen dira… ...\nIPOTX ZELATARIEN KASUA\nTxarli & Company taldeak abentura zirraragarri bat biziko du. Oraingoan Xarmant izando da protagonista, bere lagunekin batera. Hasso, Federen auzokide berriaren txakurra, txakur detective postua kentsen saiatuko da, Baina Xarmantek ez du amore emango hain erraz, eta bere jabeen konfiantza berreskuratzen ahaleginduko da… ...\nGURPIL GAINEAN NABIL\nMENDIGUREN ELIZEGI, XABIER\nNi naiz herri osoan Ferrari bat daukan bakarra. Zer uste zenuten? Ferrari bat, Schumacher-ena bezalakoa. ...\nELSA ETA PARADISUA\nNOLA ZUZENDU ANDEREÑO\nMEABE PLAZA, MIREN AGUR